Jémz 2 ACFNT - Fwè èk sè mwen, kon moun ki kwè an Senyè - Bible Search\nJémz 1 Jémz 3\n1Fwè èk sè mwen, kon moun ki kwè an Senyè Jézi Kwi, Senyè nou-an nou ka onnowé-a, sé pa pouʼw ni pwéféwans pou pyèsonn. 2Sipozé dé nonm antwé an kay-la koté zòt asanblé-a, yonn wich èk byen abiyé, èk i ni an bag lò an dwèt li, mé lòt-la mal èk i ni an had déchiwé anlèʼy. 3Èk ou wèspèkté nonm-lan ki byen abiyé-a plis èk ou diʼy, “Asid asou bèl chèz sala,” mé ou di maléwé-a, “Alé doubout la kon sa, ében asid bò pyé mwen atè-a.” 4Ès sé pa divizyon ou ka mété lè ou ka twété moun mannyè sala? Sa ka moutwé ou ni vyé lidé lè ou ni pwéféwans pou moun an mannyè sala.\n5Fwè èk sè mwen, mwen enmen zòt an pil. Kouté mwen byen! Bondyé ja chwazi sé maléwé-a ki an latè-a pou yo sa vini wich an lafwa-a yo ni an Bondyé-a, èk pou yo sa wisivwè plas yo anpami sé moun-an Bondyé ka kondwi-a, plas-la i pwonmèt pou sé moun-an ki enmenʼy-lan. 6Mé ou pa ni pyès wèspé pou sé maléwé-a. Sé menm sé moun wich sala ki ka pwan lavantay asouʼw èk yo ka mennenʼw lodyans. 7Ès sé pa yo ki ka ensilté bon non Jézi-a paski zòt sé sa li?\n8Ou ka fè an bon bagay si ou obéyi lwa Bondyé ki pa ni pyès fòt-la ki ékwi an lévanjil-la. I di, “Enmen tout moun menm kon ou enmen kòʼw.” 9Mé si ou ni pwéféwans pou adan moun, ou fè péché èk lwa-a kay kondannéʼw paski ou kasé lwa-a. 10Si yon moun kasé yonn an sé konmandman Bondyé-a, i koupab pou tout lézòt-la, 11paski menm lwa-a ki di, “Pa fè adiltè,” sé li menm ki di, “Pa tjwé.” Kon sa menm si ou pa fè adiltè mé ou tjwé an moun, ou koupab menm mannyè-a paski ou kasé lwa-a.\n12Ou kay jwenn jijmanʼw anba lwa-a ki ka fè moun lib-la. Kon sa sé pouʼw chonjé sa an tout sa ou ka di èk an tout sa ou ka fè. 13Bondyé pa kay ni konpasyon asou sé moun-an ki pa té ni konpasyon-an, mé moun-an ki ni konpasyon-an pa kay pè jijman Bondyé.\n14Fwè èk sè mwen, ki sa i ka vo an moun si i di i ni lafwa an Bondyé, mé i pa ka fè anyen pou moutwé sa? Kalité lafwa sala pa sa sovéʼy. 15Si an fwè ében an sésé bizwen had pouʼy mété anlèʼy, èk i pa ni asé pouʼy manjé, 16ki sa i kay fè ba li si ou diʼy, “Alé, Bondyé kay benniʼw, abiyé byen pouʼw chofé kòʼw, èk manjé byen?” Sa pa kay fè anyen ba li si ou pa ba li sé bagay-la i bizwen-an. 17Menm mannyè-a, si an moun pa ka fè anyen pou moutwé i kwè an Bondyé, lafwa-a i ni-an mò.\n18I ni moun ki di, “Yon moun ka ni lafwa èk an lòt moun ka fè bon bagay.” Mé mwen kay di yo, “Moutwé mwen ki mannyè ou ka fè kwè an Bondyé èk pouʼw pa fè bon bagay. Sé bon bagay-la mwen ka fè-a kay moutwé mwen ni lafwa an Bondyé pou vwé.” 19Mwen sav ou kwè la ni an sèl Bondyé. Sa bon, mé jis sé vyé lèspwi-a ki kwè sa tou, èk yo ka twanblé afòs yo pè.\n20Zòt kouyon wi! Mwen kay moutwéʼw aklè sa pa ka vo anyen si an moun di i ni lafwa an Bondyé èk a menm lè-a i pa ka fè bon bagay.\n21Pa obliyé mannyè Abrahanm gwan gwanpapa lontan nou, té vini dwèt douvan Bondyé. Sété pou lapéti sa i té fè-a. I té ofè gasonʼy, Ayzak, anlè lotèl-la kon an sakwifis bay Bondyé. 22Ès ou pa wè mannyè lafwaʼy an Bondyé èk bagay-la i fè-a twavay ansanm? Pou lapéti sa i fè-a, lafwaʼy an Bondyé pa té mantjé anyen ankò. 23Sé pou wézon sala, sa lévanjil-la té di konsènéʼy-la té vin fèt vwé. I di, “Abrahanm té kwè sa Bondyé té pwonmèt-la, èk paski i té kontiné kwè, Bondyé aksèptéʼy kon on nonm ki dwèt douvanʼy,” èk yo kwiyéʼy kanmawad Bondyé. 24Kon zòt ka wè, sé pa sèlman lè an moun ni lafwa an Bondyé, Bondyé ka aksèptéʼy, mé sé lè i ka fè bon bagay èk lafwa-a i ni-an.\n25Sété menm mannyè-a èk Rahab, fanm vyé lavi-a. Bondyé té aksèptéʼy kon an madanm ki dwèt douvanʼy, pou lapéti sa i fè-a. I té wisivwè sé nonm Izwayèl-la ki té alé gadé tè-a an sigwé, èk i té séwé yo épi i fè yo pasé adan an lòt chimen pou déviwé lakay yo.\n26Kò an moun ka mò lè lèspwi-a kitéʼy. Sé menm mannyè-a lafwa-a ou ni-an ka mò si ou di ou ni lafwa an Bondyé mé ou pa ka fè bon bagay.


Tèstèman nèf-la: Épi an posyòn an liv samz-la MAFYOU 18\n1 Apwé sa, sé disip-la vini koté Jézi épi yo mandéʼy, “Mèt, kilès ki pli enpòtan anpami sé moun-an Bondyé ka kondwi-a?”\n2 Jézi kwiyé an ti manmay épi i météʼy doubout douvan yo. 3 I di yo, “Mwen ka asiwéʼw, si an moun pa chanjé mannyèʼy épi pwan mannyè an ti manmay, i pa kay sa vini anba kondwit Bondyé. 4 Moun-an ki pli enpòtan anpami sé moun-an Bondyé ka kondwi-a sé moun-an ki abésé kòʼy épi vini kon ti manmay sala, 5 épi moun-an ki wisivwè an ti manmay kon sa pou lapéti mwen wisivwè mwen.\n6 “Si pyèsonn fè yonn an sé ti manmay sala ki kwè an mwen-an tiwé lafwaʼy an mwen, i té kay pli mèyè pou moun sala si yo té mawé an woul moulen an kouʼy épi néyéʼy an lanmè-a ki pli fon-an. 7 I mové an chay, paski an latè-a ni bagay ki ka fè moun pèdi lafwa yo. Bagay kon sa kay toujou fèt, mé i kay téwib pou moun-an ki annékòz li fèt-la.\n8 “Si lanmenʼw ében pyéʼw ka annékòz ou pèdi lafwaʼw an mwen, koupéʼy épi jétéʼy. I pli mèyè pouʼw mantjé yon lanmen ében yon pyé épi pouʼw ni lavi étonnèl pito pouʼw ni toulé dé lanmenʼw èk toulé dé pyéʼw, épi pou Bondyé jétéʼw lanfè, koté difé-a pa ka janmen étenn. 9 Épi si zyéʼw ka fèʼw pèdi lafwaʼw an mwen, tiwéʼy épi jétéʼy. I pli mèyè pouʼw mantjé on zyé épi ou ni lavi étonnèl pasé pouʼw ni toulé dé zyéʼw épi Bondyé jétéʼw lanfè, koté difé-a kay toujou bwilé.\n10 “Sé pa pouʼw di sé ti manmay sala ki kwè an mwen-an pa enpòtan. Mwen ka diʼw, nanj gadyenn sé ti manmay sala toujou douvan Papa mwen ki an syèl. [ 11 Paski mwen, Gason Lézòm-lan, vini chaché sové sa ki pèd.]\n12 “Mi sa an nonm ki ni yon san mouton kay fè lè yonn pèd. I kay kité katwiven diznèf-la (99) asou mòn-an ka manjé, épi i kay chaché pou sa ki pèd-la pou jis tan i jwenn li, 13 épi lè i jwenn li, mwen ka asiwéʼw i kay kontan plis pou sa i jwenn-an pasé lòt katwiven diznèf-la (99) ki pa té pèd-la. 14 Épi sé menm kon Papaʼw ki an syèl, i pa vlé yonn an sé ti manmay sala ki ja kwè an li-a pèd.\n15 “Si fwèʼw fè an péché kont ou, alé épi moutwé fwè-a lèwèʼy. Mé fèʼy an sigwé ant zòt dé-a. Si i dakò épiʼw, ou ja genyenʼy viwé kon an fwè. 16 Mé si i pa dakò, alé pwan yonn ében dé moun épi mennen épiʼw, paski lévanjil-la di ou pa sa fè an akizasyon kont an moun si ou pa ni dé ében plis témwen. 17 Si i pa vlé kouté sé moun sala, ou kay mennen sa douvan légliz-la, épi si i wifizé dakò épi légliz-la, twétéʼy kon an moun ki pa an fwè ében yonn an sé bòbòlis-la ki ka anmasé taks-la.\n18 “Kon sa mwen ka diʼw, népòt bagay zòt anpéché fèt asou latè-a pa kay fèt an syèl, épi népòt sa ou kité fèt asou latè-a kay fèt an syèl.\n19 “Épi mwen ka diʼw ankò, si dé an zòt ki asou latè-a dakò pou mandé Bondyé népòt bagay, Papa mwen ki an syèl kay bay zòt sa zòt mandé-a. 20 Paski koté dé ében plis moun asanblé pou pwédyé an non mwen, mwen la anpami yo.”\n21 Pita vini koté Jézi épi i mandéʼy, “Mèt, konmen fwa mwen ni pou pawdonnen fwè mwen ki ka kontiné péché kont mwen? Ès sé sèt fwa?”\n22 Jézi diʼy, “Non, sé pa sèt fwa. Ou ni pou pawdonnenʼy swasant dis (70) fwa sèt fwa.\n23 “Mwen ka diʼw sa paski mannyè Bondyé ka kondwi sé menm kon an wa ki di i kay konté konmen lajan sé chèf ofisyéʼy-la dwéʼy. 24 Lè i koumansé fè sa, sé ofisyé-a mennen an lòt ofisyé ki té dwéʼy konmen milyon dòla. 25 Ofisyé-a pa té ni asé lajan pouʼy té péyé wa-a, kon sa wa-a di i kay ni pou vann li, madanm li épi ich li an èslavay, épi ofisyé-a kay ni pou pwan tout sa i ni pou péyé dèt-la i ka dwé-a.\n26 “Ofisyé-a tonbé ajounou douvan wa-a. I diʼy, ‘Souplé Mèt, pwan pasyans épi mwen, èk mwen kay péyéʼw tout sa mwen ka dwéʼw.’ 27 I fè wa-a lapenn, kon sa wa-a diʼy, ‘Alé, ou pa ka dwé mwen ankò. Kité tout lajan-an ou té dwé mwen-an.’\n28 “Lè chèf ofisyé-a alé, i jwenn an lòt ofisyé menm kon li ki té dwéʼy an ti tak lajan. I tjenbéʼy an gòj li épi i koumansé twangléʼy. I diʼy, ‘Péyé mwen tout lajan-an ou ka dwé mwen-an!’\n29 “Lòt ofisyé kanmawad li-a ajounou épi i diʼy, ‘Souplé, ni pasyans épi mwen èk mwen kay péyéʼw.’\n30 “Mé i wifizé fè sa. I fè yo météʼy lajòl pito, pou jis tan i péyé tout lajan-an i té dwéʼy-la. 31 Lè sé lézòt ofisyé-a wè sa i fè-a, sa fè yo lapenn an chay épi yo alé di wa-a tout sa ki té fèt-la.\n32 “Kon sa wa-a kwiyé ofisyé-a épi i diʼy, ‘Ou sé an mové sèvant! Mwen kité tout lajan-an ou té dwé mwen-an, paski ou té mandé mwen pou ni pasyans épiʼw. 33 Ou té sipozé ni konpasyon asou lòt ofisyé-a menm kon mwen té ni asouʼw.’ 34 Wa-a té faché an chay épi i fè yo mété ofisyé-a lajòl pou yo fèʼy méchansté pou jis tan i péyé dènyé lajan-an i té dwé-a.”\n35 Épi lè Jézi fin di yo sa, i di yo, “Sé menm mannyè-a Papa mwen ki an syèl-la kay fè zòt chak si ou pa pawdonnen fwèʼw ofon tjèʼw.”


Tèstèman nèf-la: Épi an posyòn an liv samz-la PWÈMYÉ TIMÒFI 4\nLè Moun Ka Simen Mové Lésisyon\n1 Lèspwi Bondyé té ja byen di kon sa an dènyé tan-an yon konpanni moun kay abandonnen lafwa-a yo ni an Jézi-a pou swiv mové lèspwi ki ka manti épi vyé lésisyon denmou. 2 Sé nonm-lan ki ka enstwi sé kalité bagay sala sé vyé ipokwit mantèz. Konsyans yo ja mò akwèdi i bwilé épi an fè cho. 3 Yo ka anpéché moun mayé épi yo ka konmandé yo pa pou manjé sèten manjé, mé sé Bondyé ki fè sé manjé sala bay moun ki ka kwè an li épi ki ja vini konnèt lavéwité, pou yo sa manjé apwé yo wimèsyéʼy an lapwiyè. 4 Tout sa Bondyé fè bon. Pa wifizé anyen, mé aksèpté tout bagay épi wimèsyé Bondyé pou li. 5 Paski sé pawòl Bondyé épi lapwiyè ki ka fè manjé-a bon pou nou manjé.\nOn Bon Sèvant Jézi Kwi\n6 Si ou bay sé fwè-a sé lésisyon sala, ou kay an bon sèvant Jézi Kwi kon ou ka nouwi kòʼw an lavéwité-a ki an bon pawòl lévanjil-la ou ka swiv-la. 7 Sé pa pou ou ni anyen pou fè épi sé listwa sala ki pa menm vwé-a, paski yo pa menm méwité wépété. Mé tjenn kòʼw annòd pou ou sa viv an lavi ki kay plè Bondyé. 8 Lézèksis sa bennéfis ou an tizing, mé an lavi nèt douvan Bondyé kay bennéfis ou an tout bagay, paski Bondyé ja pwonmèt ou lavi ni apwézan ni an tan-an ki ka vini-an. 9 Sa sé yon pawòl ki byen vwé èk moun ni pou aksèptéʼy èk kwèʼy. 10 Sé pou wézon sala nou ka débat épi twavay wèd, paski nou ja mété èspwa nou an Bondyé-a ki ka viv-la. Sé li ki sovè tout lézòm, èspwèsman sa ki ka kwè an li-a.\n11 Konmandé épi enstwi sé moun-an sé bagay sala. 12 Pa kité pyèsonn maché asouʼw menm si ou sé an jenn nonm. Pito sé pou ou sé an bon ègzanp bay sé sa ki ka kwè-a, an mannyè ou ka palé, an mannyè ou ka konpòté kòʼw, an mannyè ou ni lanmityé, an mannyè ou ni lafwa, épi an mannyè ou ka viv nèt. 13 Sé pou ou asiwé sé ofisyé-a ka li lévanjil-la, pwéché, épi enstwi an sé légliz-la. 14 Toujou sèvi kado-a ou ni-an, sa Bondyé té ba ou-a menm lè sé pwòfèt-la té palé-a épi sé ofisyé légliz-la té ka mété lanmen yo asouʼw-la. 15 Twavay sala Bondyé baʼw pou fè-a, sé pou ou mété tout lidéʼw èk tout kouway ou asouʼy, pou tout moun wè pwogwéʼw. 16 Pwan pokosyon épi laviʼw épi sé bagay-la ou ka enstwi lézòt-la. Kontiné fè sé bagay sala, paski si ou kontiné ou kay sové ni kòʼw ni sé moun-an ki kay tann ou-an.


Kijan zò pé jéré lajan a fanmi-la | Fanmi\nKijan zò pé jéré lajan a fanmi-la\n« Lè on moun ka mandé konsèy, pwojé a-y ka réyisi » (Pwovèb 20:18).\nNoutout bizwen lajan pou nou ba fanmi an nou sa yo bizwen (Pwovèb 30:8). É sé vré « lajan sé on pwotèksyon » (Éklézyas 7:12). Pétèt zò ni dimal a palé dè lajan ansanm, men pa lésé sa mèt dézòd antrè zòt (Éfézyen 4:32). Fò on mari é madanm a-y ni konfyans yonn adan lòt, é fò yo désidé ansanm kijan yo ké dépansé lajan a yo.\n1 KALKILÉ SA ZÒ KÉ DÉPANSÉ\nMI SA LABIB KA DI : « Si ni yonn adan zòt ki vé konstwi on kaz, ès i pé’é sizé dabò pou kalkilé konmen kaz-la ké kouté-y, pou i pé sa vwè si i ké ni asé lajan pou fini-y ? » (Lik 14:28). Sa enpòwtan kè zò prévwa ansanm jan zò ké sèvi èvè lajan a zòt (Amòs 3:3). Réfléchi asi sa zò bizwen é désidé konmen lajan zò ké pé mèt asi-y (Pwovèb 31:16). A pa pas zò pé achté on biten kè fò zò achté-y. Si sa posib, pa mèt krédi anlè do a zòt. Dépansé yenki lajan-la zò ni la (Pwovèb 21:5 ; 22:7).\nLè zò fin péyé tout dépans ki nésésè, désidé ansanm sa zò ké fè èvè rèstan lajan-la.\nSi zò pa ni asé lajan, òwganizé-zòt pou dépansé mwens. Pa ègzanp, olyé zò a-y achté manjé déwò, fè manjé a zòt zòtmenm.\n2 PALÉ FRANCHMAN DÈ LAJAN É VWÈ-Y KONM I FO\nMI SA LABIB KA DI : « Nou onèt adan tousa nou ka fè, non sèlman douvan Jéova, men douvan lézòm osi » (2 Korentyen 8:21). Palé franchman dè sa ou ka touché é dè sa ou ka dépansé èvè madanm a-w oben mari a-w.\nAvan ou fè on gwo dépans, mandé moun-la ou mayé èvè-y la sa i ka pansé (Pwovèb 13:10). Palé dè kèsyon a lajan ansanm ké édé-zòt ni lapé an kaz-la. Lajan-la ou ka touché la, vwè-y kon lajan a fanmi-la, pa vwè-y konsi sé ta-w tousèl (1 Timoté 5:8).\nMèt-zòt dakò si konmen lajan chakmoun pé dépansé dè koté a-y.\nPa atann on pwoblèm rivé pou palé dè lajan.\nJAN OU KA VWÈ LAJAN\nSé vré kè lajan enpòwtan, men pa lésé-y mèt dézòd adan mayé a zòt, ni tèwbolizé lèspri a zòt pou ayen (Matyé 6:25-34). Ou pa bizwen ni onpakèt lajan pou pwofité dè lavi. Labib ka di : « Rèfizé tout kalté lanvi dè toujou ni plis » (Lik 12:15). Pa ni pon biten lajan pé achté ki ni plis valè ki mayé a-w. Kontanté-w dè sa ou ni, é pa jen néglijé lanmityé a-w èvè Bondyé. Sé konsa fanmi a-w ké ni tchè-kontan é zò ké fè Jéova plézi (Ébré 13:5).\nKa chakmoun an fanmi-la pé fè pou pa mèt krédi anlè do a yo ?\nKi dènyé fwa an palé franchman dè kèsyon a lajan èvè moun-la an mayé èvè-y la ?\nPawtajé Pawtajé Kijan zò pé jéré lajan a fanmi-la\nhf pati 4 p. 12-14


Tèstèman nèf-la: Épi an posyòn an liv samz-la MAFYOU 5\nJézi Pwéché Anlè Mòn-an\n1 Lè Jézi wè tout sé moun sala, i mouté asou an mòn épi i asid èk disip li oliwonʼy, 2 épi i koumansé enstwi yo. I di yo,\n3 “Pa dé bon i bon pou moun ki sav yo bizwen Bondyé,\npaski Bondyé ka kondwi yo èk tout pwonmèt li sé sa yo.\n4 Pa dé bon i bon pou moun ki an lapenn,\npaski Bondyé kay konfòté yo.\n5 Pa dé bon i bon pou moun ki abésé kò yo douvan Bondyé,\npaski yo kay éwityé tout sa Bondyé ja pwonmèt.\n6 Pa dé bon i bon pou moun ki anvi fè sa ki dwèt,\npaski Bondyé kay plen tjè yo èk bontéʼy.\n7 Pa dé bon i bon pou moun ki ni konpasyon asou lézòt moun,\npaski Bondyé kay ni konpasyon asou yo tou.\n8 Pa dé bon i bon pou moun ki ni tjè nèt,\npaski yo kay wè Bondyé.\n9 Pa dé bon i bon pou moun ki ka twavay pou fè moun viv an lapé èk yonn èk lòt,\npaski Bondyé kay di, ‘Ou sé ich mwen.’\n10 Pa dé bon i bon pou moun ki ka jwenn pèsikasyon paski yo ka viv dwèt.\nBondyé ka kondwi yo épi tout pwonmèt li sé sa yo.\n11 “Pa dé bon i bon pou ou lè moun ka ensiltéʼw épi ka pèsikitéʼw épi ka manti anlèʼw pou lapéti mwen. 12 Sé kon sa yo té pèsikité sé pwòfèt-la ki té avanʼw-lan. Sé pouʼw kontan épi wéjwi, paski Bondyé ni péyimanʼw an syèl ka tjenbé baʼw.”\nSèl Épi Klèté\n(Mak 9:50; Louk 14:34-35)\n13 Jézi di sé disip-la, “Ou sé menm kon sèl pou lézòm. Mé si sèl-la ja pèd sistans li, la pa ni pyès mannyè i sa ni gou ankò. Ou pa sa sèviʼy pou anyen pasé jété dèwò, épi moun kay maché anlèʼy.\n14 “Ou sé menm kon an klèté pou lézòm. An vil ki bati anlè tèt an mòn pa sa séwé. 15 Ni pyèsonn pa ka limen an lanp épi séwéʼy anba an bonm, mé ou kay météʼy asou tab-la, épi tout andidan kay-la kay jwenn klèté. 16 Sé menm mannyè épi laviʼw. Sé pouʼw viv an mannyè pou tout moun wè sé bon twavay-la ou ka fè-a, épi yo kay onnowé Papaʼw Bondyé ki an syèl.”\nJézi Palé Asou Lwa Moziz-la\n17 Jézi di, “Pa kwè mwen vini pou détwi sé lwa-a Bondyé té bay Moziz-la ében sa sé pwòfèt-la té ékwi an lévanjil-la. Mwen pa vini pou détwi yo, mé mwen vini pou moutwé sa yo vlé di pou vwé. 18 Sa mwen ka diʼw-la sé lavéwité: Anyen pa kay sòti an lwa-a tout tan la ni syèl épi latè. Pa pli piti ti pwen-an ni dènyé ti détay-la kay sòti an lwa-a pou jis tan tout sa i di ki kay fèt-la fèt vwé. 19 Ében, népòt moun ki pa obéyi pli piti-a an konmandman-an épi ka moutwé lézòt moun pou pa obéyiʼy tou, sé li ki kay mwens enpòtan anpami sé moun-an Bondyé ka kondwi-a. Mé okontwè, moun-an ki obéyi konmandman-an épi i moutwé lézòt moun pou yo obéyiʼy tou, sé li ki kay pli enpòtan anpami sé moun-an Bondyé ka kondwi-a. 20 Ében mwen ka vètiʼw, si tjèʼw pa pli dwèt pasé tjè sé titja lwa-a épi sé Fawizyen-an, si ou pa fè tout sa Bondyé konmandé, ou pa kay sé yonn anpami sé moun-an Bondyé ka kondwi-a.”\nJézi Palé Konsèné Moun Ki Ka Faché\n21 Jézi di, “Ou konnèt yo té ka di sé moun nou-an an tan lontan, ‘Pa tjwé, épi népòt moun ki tjwé, yo kay mennenʼy lodyans.’ 22 Ében atjwèlman mwen menm ka diʼw, si an fwè faché épi an lòt fwè, yo kay piniʼy pou sa. Si yon fwè kwiyé an lòt ‘Kochonni!’ yo kay jijéʼy douvan gwan konsèy sé Jwif-la, épi si yon fwè kwiyé an lòt ‘Kouyon!’ i an chimen pou bwilé an difé lanfè.\n23 “Ében, si lè ou alé ofè kadoʼw bay Bondyé asou lotèl-la ou chonjé fwèʼw ni an chiz kont ou, 24 kité kado-a bò lotèl-la épi alé wanjé zafèʼw épi fwèʼw. Épi apwé, viwé ay ofè kadoʼw bay Bondyé.\n25 “Si an moun pòté plent kont ou, sé pouʼw pwan wanjman épiʼy avan jou lodyans-lan, paski si ou kité jou sala wivé, lè i mennenʼw lodyans, sé douvan jij-la ou kay yé, épi jij-la kay ladjéʼw an lanmen polis, épi yo kay météʼw lajòl. 26 Ében mwen ka diʼw, ou kay ni pou wèsté la pou jis tan ou péyé dènyé ti dé sou ou ka dwé.\nJézi Palé Konsèné Adiltè\n27 “Ou konnèt yo té ka di sé moun nou-an an tan lontan, ‘Pa fè adiltè,’ 28 mé atjwèlman mwen menm ka diʼw, si ou gadé an madanm épi ou anvi kouché épiʼy, ou ja fè adiltè dépi tan an tjèʼw. 29 Kon sa si zyé dwèt ou ka annékòz ou fè péché, tiwéʼy épi jétéʼy! I pli mèyè pouʼw pèdi zyéʼw pasé tout kòʼw alé lanfè. 30 Si lanmen dwèt ou ka annékòz ou fè péché, koupéʼy épi jétéʼy! I pli mèyè pouʼw pèdi on lanmen pasé tout kòʼw alé lanfè.\nJézi Palé Konsèné Nonm Ki Ka Dévosé Madanm Yo\n(Mafyou 19:9; Mak 10:11-12; Louk 16:18)\n31 “Yo té ka di ankò, népòt nonm ki dévosé madanm li té ni pou bay madanm li an lèt pou moutwé yo ja dévosé, 32 mé atjwèlman mwen menm ka diʼw, si an nonm dévosé madanm li pou pyès lòt wézon apa di si madanm-lan fè adiltè, nonm sala ka annékòz madanm-lan fè adiltè, épi nonm-lan ki mayé épiʼy-la ka fè adiltè tou.\nJézi Palé Konsèné Sèman\n33 “Ou konnèt ankò yo té ka di sé moun nou-an an tan lontan, ‘Si ou sèwmanté douvan Bondyé pouʼw fè on bagay, sé pouʼw fèʼy vwé.’ 34 Mé atjwèlman mwen menm ka diʼw, pa fè pyès sèman. Pa sèwmanté asou syèl-la, paski syèl-la sé koté Bondyé ka asid. 35 Pa sèwmanté pa latè-a, paski latè-a sé koté Bondyé ka pozé pyéʼy. Épi pa sèwmanté pa Jérouzalèm, paski Jérouzalèm sé vil Bondyé, gwan wa-a. 36 Pa menm fè sèman asou tèt ou nonplis, paski chivé-a ou ni an tèt ou-a, ou pa sa fè pyès vini blan ni viwé nwè. 37 Lè ou kay fè on bagay, annèk di ‘Wi’ ében ‘Non.’ Pyès lòt bagay ou di ka sòti pa Satan.”\nJézi Palé Konsèné Wivanj\n38 Jézi di ankò, “Ou konnèt yo té ka di sé moun nou-an, ‘An zyé pou an zyé, an dan pou an dan.’ 39 Mé atjwèlman mwen menm ka diʼw, pa pwan wivanj asou moun ki fèʼw mal. Si an moun baʼw an souflé asou fasad fidji dwèt-la, tounen lòt fasad-la ba li tou. 40 Épi si an moun mennenʼw lodyans pou chimiz-la ou ni anlèʼw-la, ba li kanmizòl ou tou. 41 Si an moun fòséʼw pòté chay li yon lyé, pòtéʼy dé lyé ba li. 42 Si an moun mandéʼw an bagay, pa wifizé ba liʼy, épi si i mandéʼw pwétéʼy an bagay, pwétéʼy li.\n(Louk 6:27-28, 32-36)\n43 “Ou konnèt yo té ka di, ‘Enmen janʼw épi hayi lèlmiʼw.’ 44 Mé atjwèlman mwen menm ka diʼw, enmen lèlmiʼw épi pwédyé bay sé moun-an ki ka maltwétéʼw-la 45 pouʼw sa vini gason Papaʼw Bondyé ki an syèl, paski i ka fè sòlèy li kléwé asou ni bon ni mové, épi i ka voyé lapli asou ni bon ni mové. 46 Ou pa sipozé èspéyé pouʼw jwenn péyiman an lanmen Bondyé si ou enmen janʼw tousèl. Jis sé bòbòlis-la ki ka anmasé taks-la ki ka fè sa. 47 Épi si ou palé bay janʼw tousèl, ou ka fè menm kon lézòt moun ka fè. Ki péyiman ou méwité pou sa? Jis moun ki pa ka kwè an Bondyé ki ka fè sa. 48 Sé pouʼw pawfé menm kon Papaʼw Bondyé ki an syèl pawfé.


Tèstèman nèf-la: Épi an posyòn an liv samz-la JAN 17\n1 Lè Jézi fini palé bay sé disip li-a, i lévé zyéʼy an syèl èk i di, “Papa, lè-a ja vini. Fè moun wè pouvwa Gasonʼw, pou mwen fè moun wè pouvwaʼw. 2 Paski ou ban mwen pouvwa anho tout lézòm, pou mwen sa bay tout sé moun-an ou ban mwen-an lavi étonnèl. 3 Lè moun konnèt ou, sèl Bondyé ki ni pou vwé, èk yo konnèt Jézi Kwi, moun-an ou voyé-a, sé lè sala ou ka ba yo lavi étonnèl. 4 Mwen ja fè tout moun ki an latè-a wè pouvwaʼw, paski mwen ja fini twavay-la ou ban mwen fè-a. 5 Atjwèlman, Papa, onnowé mwen kon mwen doubout douvanʼw-lan, menm mannyè ou té onnowé mwen lè mwen té épiʼw avan latè-a té fèt.\n6 “Mwen ja fè sé nonm sala ou ban mwen an latè-a konnèt ou. Yo sété sa ou, épi ou ban mwen yo. Yo ja obéyi pawòl ou. 7 Atjwèlman yo sav sé ou ki ban mwen tout bagay mwen ni. 8 Mwen ba yo konmisyon-an ou té ban mwen-an èk yo wisivwèʼy. Yo sav sé koté ou yé-a mwen sòti èk yo kwè sé ou ki voyé mwen pou vwé.\n9 “Mwen ka pwédyé ba yo. Mwen pa ka pwédyé bay sé jan latè-a, mé bay sé nonm sala ou ja ban mwen-an, paski yo sé sa ou. 10 Tout sa mwen ni sé sa ou, èk tout sa ou ni sé sa mwen, èk moun kay wè pouvwa mwen an sé nonm sala. 11 Mwen ka vini jwenn ou atjwèlman. Mwen pa kay la an latè-a ankò, mé yo an latè-a. Papa, ou pa ni pyès fòt! Mwen ka mandéʼw pou pwotèkté yo èk pouvwa-a ki an nonʼw-lan, menm non-an ou ban mwen-an, pou yo sa vini yonn, menm kon mwen èk ou sé yonn. 12 Paditan mwen té épi yo, mwen té pwotèkté yo èk pouvwa-a ki an nonʼw-lan, menm non-an ou ban mwen-an. Mwen pwotèkté yo, èk pa menm yonn an yo ki pèd, antiwan nonm-lan ki té ni pou pèd-la, pou sa lévanjil-la té di-a vini fèt vwé.\n13 “Atjwèlman mwen ka vini jwenn ou, mé mwen ka di sé bagay sala paditan mwen an latè-a, pou sé nonm sala ni menm lajwa-a mwen ni an tjè mwen-an, lajwa-a ki pa mantjé anyen-an. 14 Mwen ba yo konmisyonʼw, èk sé jan latè-a hayi mwen, paski sé nonm sala sé pa menm èk sé jan latè-a, menm kon mwen pa menm èk sé jan latè-a. 15 Mwen pa ka mandéʼw pou tiwé yo an latè-a, mé pou pwotèkté yo kont pouvwa Satan, nonm méchan-an. 16 Menm kon mwen pa menm èk sé jan latè-a, sé nonm sala sé pa menm èk sé jan latè-a. 17 Sèvi pawòl lavéwité-a pou fè yo viv ba ou yonn, paski pawòl ou sé lavéwité. 18 Mwen ka voyé yo an latè-a, menm kon ou voyé mwen an latè-a. 19 Èk pou lapéti yo mwen ka viv mannyè-a ou vlé mwen viv-la pou yo menm sa viv mannyè-a ou vlé yo viv-la pou vwé.\n20 “Sé pa bay sé nonm sala yonn mwen ka pwédyé, mé bay tout lézòt ki kay kwè an mwen lè sé nonm sala kay palé konmisyon yo konsèné mwen. 21 Mwen ka pwédyé pou yo tout vini yonn. Papa, mwen ka mandéʼw pou fè yo vini yonn èk nou, menm kon ou an mwen èk mwen an ou. Fè yo vini yonn, pou sé jan latè-a sa kwè sé ou ki voyé mwen. 22 Mwen ba yo menm pouvwa-a ou ban mwen-an, pou yo sa vini yonn, menm kon mwen épi ou sé yonn. 23 Mwen ka viv an yo menm kon ou ka viv an mwen, pou yo sa vini yonn, pou sé jan latè-a sav sé ou ki voyé mwen èk ou enmen yo menm kon ou enmen mwen.\n24 “Papa, sé ou ki ban mwen yo, èk mwen vlé yo la épi mwen koté mwen yé-a, pou yo sa wè pouvwa mwen. Ou ban mwen menm pouvwa sala, paski ou enmen mwen dépi avan latè-a té fèt.\n25 “Papa, ou dwèt! Sé jan latè-a pa konnèt ou, mé mwen konnèt ou, èk sé moun sala ou ban mwen-an sav sé ou ki voyé mwen. 26 Mwen fè yo konnèt ou, èk mwen kay kontiné fè yo konnèt ou, pou yo enmen lézòt menm kon ou enmen mwen, èk pou mwen menm sa viv an yo.”


Yo pa lé Bétjé-Fwans lan, mé yo lé Miss Matinik vini Miss Fwans ! | Montray Kréyol\nSamedi, 19 Décembre, 2020 - 13:42\nParan-nou pa té ka di ni "Métro" ni "Zorey" pou sa palé di moun Blan ki sòti an Fwans ek ki ka vini enstalé kò-yo Matinik.\nYo té ka di : "Bétjé-Fwans". Sé an esprésion ki obidjoul toubannman davwè i ka montré'w lamenm liannaj ki ni ant "Bétjé-kréyol/Bétjé-péyi" asou an bò ek "Bétjé-Fwans" asou an lot bò. Jòdi-jou, nou ped liannaj-tala ek laplipa moun pa ka wè rilasion ki ni ant sé dé kalté model Blan tala. Sa ka montré nou an fwa ankò ki pli lang kréyol la ka bat dèyè, pli nou ka ped li, mwens nou ka rivé konpwann réyalité-a nou adan'y lan.\nKidonk nou désidé viré mété douvan, viré sèvi esprésion "Bétjé-Fwans" lan ek fouté nan razié zafè "Métro" oben "Zorey" la.\nMen, sa nou lé palé adan artik-tala, sé an lot bagay. An bagay ki sérié ek ki malérezman ka mété déwò mes palapi-palaya nou : nou pa lé Bétjé-Fwans vini viv Matinik, nou ka jis palé kon Césaire di "génocide par substitution", mé adan menm balan-an, nou lé ni jwè antiyé adan létjip foutbol la Fwans, nou lé Taubira vini metamanyok la Fwans ek nou lé Miss Matinik vini Miss Fwans. Kidonk nou lé bisui-a mé nou pa lé Méritjen an, kon paran nou té ka di, kivédi nou lé trapé tout avantaj an menm tan : bè-a, lajan bè-a ek bonda fanm-lan ka bat bè-a.\nSé an konpowtasion timanmay ki la !\nJòdi-a, asiré-pa-pétet ké ni siwawa Matinitjé ké vréyé SMS an Fwans pou Miss Matinik rivé trapé kouwòn la adan konkou Miss Fwans lan. Si i ped, nou ké vréyé lavwa ek menm labou ! Nou ké di ki jiri-a té an bann rasis ! Ki sisi ki sila...Si, parkont, nou genyen ek Miss-nou vini ta la Fwans, nou ké soté-maté kon Kongo ki wè lowja...\n...toupannan nou ké kontinié di ki ni twop Bétjé-Fwans ka viv Matinik !!!\n(Kon Ti Sonson enmen di : "Nou té ké ni plis chans adan Miss Fes ki adan Miss Fwans")


Tèstèman nèf-la: Épi an posyòn an liv samz-la FILIPAY 4\n1 Kon sa fwè èk sè mwen, mwen enmen zòt an pil èvèk mwen anvi wè zòt toubonnman. Pa dé kontan ou fè tjè mwen kontan èk sé ou ki ka ban mwen wézon-an pou mwen sa lévé tèt mwen ho. Kon sa fwè mwen, kontiné doubout fò an lavi-a ou ka viv kon yonn èk Senyè-a, kon mwen té ja diʼw.\n2 Youdiya épi Sintiki, mwen ka mandéʼw souplé, dakò èk yonn a lòt paski zòt sé sésé an Senyè-a. 3 Épi ou menm, kanmawad mwen ki té ka toujou twavay byen épi mwen, mwen vléʼw édé sé madanm sala wanjé zafè yo, paski yo ja twavay wèd pou té sa simen Bon Nouvèl-la konsèné Jézi Kwi, ansanm épi Klèment épi sé lézòt fwè-a ki té ka twavay épi mwen-an. Non yo ékwi an liv-la ki ni non sé moun-an ki ni lavi étonnèl-la.\n4 Sé pouʼw toujou ni tjè kontan an Senyè-a. Mwen ka diʼy ankò: Ni tjè kontan! 5 Kité tout moun wè ou ni bon mannyè. Senyè-a ka vini touswit. 6 Pa bay kòʼw twaka pou anyen, mé an tout lapwiyèʼw, mandé Bondyé sa ou bizwen-an épi toujou wimèsyéʼy lè ou ka pwédyé. 7 Épi si ou fè sé bagay sala, Bondyé kay baʼw lapé an tjèʼw épi an lidéʼw, paski ou ja manché èk Jézi Kwi. Lapé sala tèlman bon pyèsonn pa sa fini konpwann li.\n8 Pou mwen fini, fwè èk sè, sé pouʼw plen lidéʼw èk sé bagay-la ki bon-an épi bagay ki ka plè Bondyé, bagay ki vwé, bagay ki wèspèktab, bagay ki dwèt, bagay ki nèt, bagay ki bèl, épi bagay ki pa ka fè moun hont. 9 Sé pouʼw toujou fè sé bagay-la mwen té moutwéʼw-la lè mwen té ka palé baʼw épi sé bagay-la ou té wè mwen ka fè-a. Ou té aksèptéʼy kon an bon mannyè pou viv. Épi Bondyé ki ka ban nou lapé an tjè nou kay toujou la épiʼw.\n10 Tjè mwen kontan an pil an lavi-a mwen ka viv kon yonn èk Senyè-a pou wè apwé tèlman lontan ou ka édé mwen ankò. Mwen sav ou té vlé voyé sa ou ni ban mwen, mé ou pʼòkò té jwenn lokazyon-an. 11 Mwen pa ka di sa paski mwen bizwen. Mwen ja apwann pou mwen satisfè èk sa mwen ni. 12 Mwen sav ki sa i yé lè mwen bizwen épi ki sa i yé lè mwen ni plis pasé sa mwen bizwen. Mwen ja apwann sigwé-a ki népòt koté mwen yé, népòt lè, mwen ka satisfè, menm si bouden mwen wèd, ében menm si mwen fen, menm si mwen ni ti tak, ében menm si mwen ni an pil. 13 Mwen sa fè tout bagay paski Jézi Kwi ka ban mwen kouway-la.\n14 Mé i té bon an pil pouʼw té sa édé mwen lè mwen té an twaka. 15 Ou jan Filipay konnèt byen lè mwen té kité Masédonnya, apwé mwen té koumansé pwéché Bon Nouvèl-la an péyi zòt-la, ou sété sèl légliz ki té twavay ansanm épi mwen. Sé ou tousèl ki té sépawé sa zòt ni épi mwen. 16 Lè mwen té an vil Tèsalonnika, plis pasé yon kou ou voyé sa mwen té bizwen-an. 17 Sé pa dèyè kado zòt mwen yé, mé mwen kontan pou mwen sav Bondyé kay baʼw plis pasé sa ou ja ni-an. 18 Apwézan mwen vlé fèʼw sav mwen ja wisivwè tout sé bagay-la zòt voyé-a. I plis pasé sa mwen té bizwen. Mwen ni plis pasé sa mwen bizwen paski Ipafrodaytòs mennen kadoʼw-la ban mwen. Kadoʼw-la sé menm kon yon sakwifis ki ka santi bon, an sakwifis Bondyé ka aksèpté épi an sakwifis ki ka plèʼy. 19 Bondyé-a mwen ka sèvi-a ni an chay wichès épi i kay baʼw tout sa ou bizwen adan an bèl mannyè paski ou ja manché èk Jézi Kwi.\n20 Annou lévé non Bondyé, Papa nou, pou tout tan épi pou tout tan. Amèn.\n21 Mwen ka voyé bonjou bay tout ich Bondyé ki ja manché èk Jézi Kwi, épi sé fwè-a ki ka édé mwen-an ka voyé bonjou tou. 22 Tout sé ich Bondyé-a ki isi-a an vil Ronm ka voyé bonjou, èspwèsman sé moun-an ki an gwan kay wa-a.\n23 Mwen ka pwédyé pou Bondyé sa voyé lagwas Senyè Jézi Kwi anlè zòt tout.


Tèstèman nèf-la: Épi an posyòn an liv samz-la FILIPAY 2\n1 Si lavi-a ou ka viv kon yonn èk Jézi Kwi-a ka fèʼw fò épi si lanmityéʼy ka konfòtéʼw, épi si Lèspwi Bondyé ka viv an tjèʼw vwé, épi si ou ni tjè sansib èk ou ni konpasyon pou yonn a lòt vwé, 2 ében mi sa mwen ka mandéʼw: Sé pouʼw ni menm lidé. Sé pouʼw ni menm lanmityé pou yonn a lòt. Sé pouʼw viv byen èk ni menm katjil èk yonn a lòt. Si ou fè tout sé bagay sala, ou kay fè tjè mwen kontan nèt. 3 Pa mété an lidéʼw ki ou pli bon pasé lézòt ében pouʼw vlé tout bagay pou kòʼw yonn. Mé toujou abésé kòʼw bay yonn a lòt épi toujou konsidiwé lòt moun-an pli bon paséʼw. 4 Pa gadé pou kòʼw tousèl, mé toujou gadé pou lòt moun-an tou.\n5 Sé pouʼw ni menm mannyè-a ki té an Jézi Kwi-a:\n6 Sa Bondyé yé-a sé sa Jézi menm té toujou yé,\n7 Pito i té fè sa, i menm mété tout sa i té ni asou koté\n8 I viv kon an moun\n9 Kon sa Bondyé lévéʼy\n10 Kon sa tout sa ki an syèl-la,\n11 épi yo kay di douvan tout moun, “Sé Jézi Kwi ki Senyè-a,”\n12 Jan mwen, menm kon zòt té toujou ka obéyi mwen lè mwen té épi zòt, i pli enpòtan toujou pou zòt sa obéyi mwen atjwèlman kon mwen pa la épi zòt-la. Kontiné fè bon paski Jézi ja chapéʼw anba péché. Fè sa épi lapè èk wèspé pou Bondyé. 13 Bondyé toujou ka twavay an tjèʼw pouʼy sa baʼw dézi-a pou fè bagay ki ka plèʼy épi pouʼy sa baʼw kouway-la pouʼw sa fè sé bagay sala.\n14 Sé pouʼw fè tout bagay san ou bougonnen épi san ou chikannen, 15 pouʼw sa inosan èk san fòt, pouʼw sa viv kon ich Bondyé èk tjè nèt anpami sé mové moun latè-a ki ni an pil péché-a. Ou ni pou kléwé anpami yo menm kon sé étwal-la ka kléwé an syèl-la 16 lè ou ka ba yo konmisyon-an ki kay ba yo lavi étonnèl-la. Si ou fè sa, mwen kay ni wézon pou mwen sa lévé tèt mwen ho lè Jézi kay witounen, paski sa kay moutwé tout twavay-la mwen té fè anpamiʼw-lan pa té fèt pou anyen.\n17 Lafwa-a ou ni an Bondyé-a ka fèʼw viv laviʼw kon on sakwifis pou Bondyé. Menm si san mwen koulé pou wouzé sakwifis-la ou ofè bay Bondyé-a, mwen kontan an chay épi mwen ka fè tjè zòt tout kontan ansanm èk mwen. 18 An menm mannyè-a, sé pou zòt menm kontan tou èk sé pou zòt fè tjè mwen kontan ansanm èk zòt.\n19 Si Senyè-a vlé, mwen kay voyé Timòfi koté zòt touswit pouʼy sa voyé nouvèl zòt ban mwen pou mwen sa jwenn ankouwajman. 20 I sé sèl moun ki ni menm lidé épi mwen épi ki vlé édéʼw pou vwé. 21 Tout lézòt dèyè zafè yo yonn épi yo pa mélé èk sa ki enpòtan pou Jézi Kwi. 22 Épi ou menm sav ki kalité moun Timòfi yé. Kon on papa èk ich li nou té ka twavay ansanm pou pli moun tann Bon Nouvèl-la konsèné Jézi Kwi. 23 Menm kon mwen sav sa ki kay wivé mwen, mwen vlé voyéʼy kotéʼw. 24 Épi mwen ni konfyans-lan Senyè-a kay fè mwen vini kotéʼw touswit.\n25 Mwen katjilé i nésésè pou mwen voyé fwè nou Ipafrodaytòs viwé kotéʼw. Mwen kontan ou té voyéʼy kon an konmisyonnè pou té sa édé mwen. I ja twavay wèd pou simen Bon Nouvèl-la konsèné Jézi Kwi épi i ja doubout fò a koté mwen. 26 Sé pa ti anvi Ipafrodaytòs té anvi wè zòt tout, kon sa mwen ka voyéʼy viwé kotéʼw. Sa fèʼy lapenn an chay lè i sav zòt tann i té malad. 27 I té malad pou vwé épi i té mantjé mò. Mé Bondyé té ni pityé asouʼy — sé pa asouʼy tousèl, mé asou mwen menm tou, pou sa pa té ban mwen plis lapenn ankò. 28 Sé pou sa mwen pli anvi voyéʼy viwé jwenn ou pouʼw sa kontan ankò lè ou kay wèʼy, épi pou mwen ni mwens lapenn. 29 Kon sa mwen ka mandéʼw pou wisivwè fwè-a épi an pil tjè kontan, kon yon fwè an Senyè-a. Moutwéʼy ki otan wèspé ou ni pou moun kon li, 30 paski i pwan wis èk laviʼy épi i té pwèskè mò pou lapéti twavay Jézi Kwi pouʼy té sa édé mwen mannyè ou menm pa té sa édé mwen.


Tèstèman nèf-la: Épi an posyòn an liv samz-la PWÈMYÉ JAN 4\n1 Sé bon jan mwen-an mwen kontan an chay-la, sé pa pou zòt kwè tout moun ki di yo ni Lèspwi Bondyé, mé sé pou zòt véyé byen pou wè si sé Bondyé ki voyé yo, paski latè sala ja ni an chay fo pwòfèt. 2 Mi kon sa ou kay sav si an moun ni Lèspwi Bondyé: Pyèsonn ki dakò Jézi Kwi ja vini an lachè-a ni Lèspwi Bondyé andidanʼy, 3 épi pyèsonn ki pa dakò Jézi vini an lachè-a pa ni Lèspwi Bondyé andidanʼy, mé sé lèspwi lèlmi Bondyé i ni, menm sa zòt tann ki té pou vini-an, épi apwézan i ja an latè-a.\n4 Sé manmay mwen-an mwen kontan an chay-la, zòt sé sa Bondyé épi zòt ja genyen batay-la kont sé fo pwòfèt-la, paski sa ki andidan zòt-la pli fò pasé sa ki an latè-a. 5 Yo sé sa latè-a épi latè-a ka kouté yo paski yo ka palé langaj latè-a. 6 Nou sé sa Bondyé. Népòt moun ki konnèt Bondyé kay kouté nou, épi sé moun-an ki pa konnèt Bondyé-a pa kay kouté nou. Sé kon sa nou kay sav kilès ki ni Lèspwi Bondyé-a ki ka enstwi lavéwité-a épi kilès ki ni lèspwi-a ki ka enstwi lèwè-a.\n7 Sé jan mwen-an mwen kontan an chay-la, annou ni lanmityé pou yonn a lòt, paski lanmityé sòti an Bondyé. Moun-an ki ni lanmityé-a sé ich Bondyé épi i konnèt Bondyé. 8 Moun-an ki pa ni lanmityé-a pa konnèt Bondyé, paski lanmityé sé kawaktè Bondyé. 9 Mi kon sa Bondyé moutwé lanmityéʼy anpami nou: I voyé sèl Gasonʼy-lan adan latè sala kon sa i pé ban nou lavi étonnèl. 10 Sé sa ki lanmityé: Sé pa nou ki ni lanmityé pou Bondyé avan, mé sé li ki ni lanmityé pou nou épi i voyé Gasonʼy pou i menm Bondyé té sa pawdonnen péché nou. 11 Sé bon jan mwen-an mwen kontan an chay-la, si Bondyé ni otan lanmityé pou nou, nou osi sipozé ni lanmityé pou yonn a lòt. 12 Pyèsonn pʼòkò janmen wè Bondyé. Mé si nou ni lanmityé pou yonn a lòt, Bondyé kay wèsté an tjè nou épi nou kay plen épi lanmityéʼy.\n13 Nou sav nou wèsté manché an Bondyé épi i menm wèsté an tjè nou, paski i ja ban nou Lèspwiʼy. 14 Épi nou ja wè épi nou ka tèstifyé kon sa Papa-a voyé Gasonʼy pou sové latè-a. 15 Pyèsonn ki dakò kon sa Jézi Kwi sé Gason Bondyé, Bondyé ka wèsté an tjè moun sala épi moun sala ka wèsté manché an Bondyé. 16 Épi sé kon sa nou vini konnèt épi kwè lanmityé-a Bondyé ni pou nou-an.\nLanmityé sé kawaktè Bondyé, épi pyèsonn ki wèsté manché an lanmityé kay wèsté manché an Bondyé épi Bondyé kay wèsté an tjè moun sala. 17 Épi sa sé mannyè-a nou kay plen épi lanmityé kon sa nou pé ni konfyans asou jou jijman-an, paski kon Jézi yé-a, sé kon sa nou yé an latè sala. 18 Koté ki ni lanmityé pa sa ni pèwèz. Lanmityé menm ka tiwé pèwèz andidan tjè an moun, paski pèwèz menm sé an pinisyon. Si an moun ni pèwèz andidanʼy, sa vlé di moun sala pʼòkò plen épi lanmityé Bondyé.\n19 Nou ni lanmityé apwézan paski Bondyé té ni lanmityé pou nou avan. 20 Si an moun di i ni lanmityé pou Bondyé épi i hayi fwèʼy, i sé an mantè, paski moun-an ki pa ni lanmityé pou fwèʼy-la i ka wè-a pa sa ni lanmityé pou Bondyé-a i pʼòkò wè-a. 21 Mi konmandman-an Bondyé ja kité ban nou-an: Zòt ki ni lanmityé pou Bondyé-a sipozé ni lanmityé pou yonn a lòt.


Rété fidèl a moun-la ou mayé èvè-y la | Fanmi\nRété fidèl a moun-la ou mayé èvè-y la\n« Fò pa lòm séparé sa Bondyé mété anba menm jouk-la » (Mawk 10:9).\nJéova vlé nou enmé kalité-lasa : « lanmou fidèl » (Miché 6:8, nòt). Sa enpòwtan toubònman adan mayé-la, pas san fidélité pa ni konfyans, é san konfyans lanmou-la pé pa grandi.\nJòdijou, sa vréman rèd pou 2 moun-mayé rété fidèl. Pou pwotéjé mayé a-w, fò ou paré fè 2 biten.\n1 MÈT MAYÉ A-W DOUVAN\nMI SA LABIB KA DI : « Vérifyé sa ki pli enpòwtan » (Filipyen 1:10). Mayé a-w, sé yonn adan sé biten-la ki pi enpòwtan la adan vi a-w. Fò ou mété-y douvan.\nJéova vlé kè ou fè atansyon a madanm a-w, oben mari a-w, é kè ou « pwofité dè lavi » èvè-y (Éklézyas 9:9). Pou Jéova, sa klè kè fò pa ou jen mété moun-la ou mayé èvè-y la akoté, men olyé dè sa, fò ou chèché kijan ou pé rann-li éré (1 Korentyen 10:24). Montré-y kè ou bizwen-y é kè i ni onlo valè ba-w.\nPran labitid pasé tan ansanm, é pa lésé ayen distrè-w pannan sé moman-lasa.\nSonjé zò a dé, ou pa tousèl ankò.\n2 PWOTÉJÉ TCHÈ A-W\nMI SA LABIB KA DI : « Kèlkèswa moun-la ki ka kontinyé gadé on madanm jiskatan i anvi-y, i ja fè adiltè èvè-y an tchè a-y » (Matyé 5:28). Si on moun ka rété réfléchi asi lidé ki pa pwòp, adan on sans, i pa fidèl a moun-la i mayé èvè-y la.\nJéova ka di fò ou « pwotéjé tchè a-w » (Pwovèb 4:23 ; Jérémi 17:9). Pou-w rivé fè sa, fò ou véyé sa ou ka gadé (Matyé 5:29, 30). Fè kon Jòb ki pasé on kontra èvè zyé a-y pou i pa jen gadé ondòt madanm on mannyè ki pa dwètèt (Jòb 31:1). Fò ou byen désidé pa jen gadé biten pòwno. É pa lésé pon lanmou ki pa dwètèt pou ondòt moun ki madanm a-w ou mari a-w pran rasin an tchè a-w.\nFè toutmoun sav kè ou enmé moun-la ou mayé èvè-y la onlo toubònman.\nTchenn kont dè sa i ka rèsanti : arété vitman tout frékantasyon ki té’é pé chagriné-y.\nFÈ PA A-W\nFò ou onèt èvè voumenm, é rèkonnèt féblès a-w (Sòm 15:2). Pa wont mandé on pal (Pwovèb 1:5). Si biten malpwòp ka vin an lèspri a-w, kontinyé goumé kont yo. Pa lagé (Pwovèb 24:16). Jéova ké béni tout éfò ou ka fè pou rété fidèl a moun-la ou mayé èvè-y la.\nKijan an pé pasé plis tan èvè madanm an mwen, oben mari an mwen ?\nÈs madanm an mwen ou mari an mwen sé méyè zanmi an mwen ?\nPawtajé Pawtajé Rété fidèl a moun-la ou mayé èvè-y la\nhf pati 2 p. 6-8\nAudio Òpsyon pou téléchawjé anrèjistrèman ou vlé kouté Ka ki pé rann vi a fanmi a-w pli bèl ?


Tèstèman nèf-la: Épi an posyòn an liv samz-la WÉVÉLASYON 11\nDé Témwen Bondyé-a\n1 Lè sala yo ban mwen an baton yo ka sèvi kon an mizi. Épi Bondyé di mwen, “Alé, ay miziwé gwan Kay mwen-an épi lotèl-la, épi konté sé moun-an ki ka adowé mwen la-a. 2 Mé pa miziwé lakou-a. Kitéʼy, paski yo ja kité plas sala bay sé moun-an ki pa Jwif-la. Sé moun sala kay mouté anlè vil-la ki pou mwen yonn-an èk yo kay pilonnenʼy anba pyé yo pou kawant dé (42) mwa. 3 Mwen kay voyé dé témwen mwen-an épi yo kay mété had dèy anlè yo. Èk mwen kay ba yo pouvwa pou sa palé pawòl mwen pou yonn mil dé san swasant (1260) jou.”\n4 Dé témwen sala ki ka palé pawòl Bondyé-a ka wépwézanté dé pyé òliv-la épi dé lanp-lan ki doubout douvan Bondyé ki ka kondwi latè-a. 5 Si pyès moun vlé fè dé témwen-an anyen, difé kay sòti an bouch dé témwen-an èk i kay détwi sé lèlmi yo-a. Sé kon sa, népòt moun ki vlé fè yo anyen kay mò. 6 An tan-an yo ka palé pawòl Bondyé-a, yo kay ni pouvwa pou sa anpéché lapli tonbé asou latè-a. Yo kay ni pouvwa pou fè tout dlo ki an latè-a tounen san. Yo kay ni pouvwa pou sa voyé népòt kalité modisyon asou latè-a népòt lè yo vlé.\n7 Lè yo fini palé pawòl Bondyé, bèt mové sala ki sòti an gwan twou-a ki pa ni bout-la kay goumen èk yo. Bèt-la kay genyen batay-la épi i kay tjwé yo. 8 Kò yo kay wèsté an lawi gwan vil Jérouzalèm-lan koté yo té ja kwisifyé Senyè yo asou kwa-a. Vil sala kay tèlman mové, yo kay chanjé nonʼy pou Sòdonm épi Éjip. 9 Pou twa jou é dimi moun diféwan péyi, diféwan lafanmi, sa ki ka palé tout diféwan langaj, èk diféwan nasyon kay gadé kò dé témwen-an. Épi yo pa kay kité pyèsonn téwé yo. 10 Sé mové moun latè-a kay kontan an chay paski dé moun sala mò. Yo kay fè fèt, yo kay voyé kado bay yonn a lòt paski dé moun sala ki té ka palé pawòl Bondyé-a té ka fè sé moun latè-a soufè an chay.\n11 Lè twa jou é dimi sala pasé, Bondyé voyé van néʼy asou yo épi i ba yo lavi ankò épi yo doubout asou dé pyé yo. Épi tout sé moun-an ki wè yo-a té pè an chay. 12 Lè dé moun sala doubout asou dé pyé yo, yo tann an gwo vwa ki sòti an syèl ki di, “Mouté isi-a!” Épi yo mouté an syèl adan an nwaj douvan tout lèlmi yo.\n13 Menm lè-a la té ni an gwo twanblanntè, épi yonn an dis mòso (1/10) an gwan vil sala kwazé épi sèt mil (7000) moun mò. Sé lézòt-la ki pa té mò-a té pè an chay épi yo lévé non Bondyé ki an syèl-la épi yo di, “Pa dé pouvwa Bondyé ni!”\n14 Kon sa, dézyenm gwo malè-a té pasé. Twazyenm-lan ka vini talè.\nSètyenm Nanj-lan Kòné Twonpèt Li\n15 Lè sa fini, sètyenm nanj-lan kòné twonpèt li. Èk menm lè-a mwen tann vwa ka sòti an syèl. Yo palé fò épi yo di,\n“Bondyé Senyè nou, épi Jézi Kwi, wa-a Bondyé té pwonmèt pou voyé-a, ja ni pouvwa atjwèlman pou kondwi latè sala pou tout tan èk pou tout tan.”\n16 Vennkat (24) gwan nonm-lan ki té asid anlè sé gwan chèz yo-a douvan Bondyé tonbé ajounou èk yo té bésé tèt yo atè épi yo adowéʼy. 17 Yo di:\n“Ou Bondyé sé Senyè nou ki ni tout pouvwa-a.\nSé ou ki vivan atjwèlman, ki té vivan dépi avan anyen té fèt.\nNou ka wimèsyéʼw paski ou ja sèvi gwan pouvwaʼw\népi ou koumansé kondwi latè-a.\n18 Sé nasyon-an ki an latè-a ni waj kont ou,\nmé tan-an ja wivé pouʼw sa moutwé yo mannyè ou ni waj kont yo,\nlè ou kay jijé sé moun-an ki ja mò-a.\nTan-an ja wivé pouʼw sa péyé sèvant ou, sé pwòfèt-la,\népi tout sé moun ou-an ki ka obéyiʼw-la.\nGwo kon piti kay wisivwè péyiman yo pou twavay-la yo ja fè-a.\nTan-an ja wivé pouʼw sa détwi sé moun-an ki ka détwi latè sala!”\n19 Lè sala, Kay Bondyé-a ki an syèl-la ouvè èk bwèt-la ki ka wépwézanté agwéman-an Bondyé té fè èk sé moun li-an té la. Zéklè limen, la té ni an gwo dézòd, loway woulé épi la té ni an gwo twanblanntè épi an gwan lapli laglas tonbé asou latè-a.


Kijan ou pé viv anpé èvè fanmi a-w | Fanmi\nKijan ou pé viv anpé èvè fanmi a-w\n« Abiyé-zòt [...] èvè bonté, imilité, dousè é pasyans » (Kolosyen 3:12).\nLè dé moun ka mayé, sé on nouvo fanmi ka vwè jou. Asirésèten, zò ké toujou enmé é rèspèkté fanmi a zòt. Men alèla, moun-la ki pli enpòwtan ba-w asi latè, sé moun-la ou mayé èvè-y la. Pétèt sèwten moun an fanmi a-w ni dimal a aksèpté sa. Men grasa sé prensip-la ki an Bib-la, ou ké pé rivé viv anpé èvè paran a-w toupannan ou ka konstwi nouvo fanmi a-w.\n1 TOUJOU PANSÉ DIBYEN DÈ PARAN A ZÒT\nMI SA LABIB KA DI : « Onoré pap’a-w é manman-w » (Éfézyen 6:2). Kèlkèswa laj a-w, fò ou toujou onoré é rèspèkté paran a-w. Fò ou konswa kè moun-la ou mayé èvè-y la ni on papa é on manman li osi, kifè fò i okipé dè yo. Davwa « lanmou pa jalou », pa pè lyannaj-la kè i ni èvè fanmi a-y (1 Korentyen 13:4 ; Galat 5:26).\nPa di dé pawòl kon : « Fanmi a-w toujou asi do an mwen » oben « Manman-w pa jen enmé sa an ka fè ».\nFè éfò vwè léchòz menmjan ki moun-la ou mayé èvè-y la.\n2 PRAN RÈSPONSABILITÉ A MAYÉ A-W\nMI SA LABIB KA DI : « On nonm ké kité pap’a-y é manman-y, é i ké rété èvè madanm a-y é toulédé ké fè onsèl chè » (Jénèz 2:24). Menm apré ou mayé, paran a-w pé ka konprann kè yo andwa okipé dè-w toujou. É pétèt, yo té’é vlé mèt grenn sèl a yo adan mayé a-w plis ki yo dwètèt.\nSé vou é moun-la ou mayé èvè-y la ki dwètèt mèt-zòt dakò pou di jis ola yo pé ay, é aprésa fè-yo sav sa jantiman. Zò pé palé franchman san pasé pa kat chimen, men fò pa zò rèd èvè yo (Pwovèb 15:1). Imilité, dousè é pasyans ké édé-zòt antann-zòt byen èvè fanmi a zòt, toupannan « yonn ka [kontinyé] sipòté lòt èvè lanmou » (Éfézyen 4:2).\nSi ou ka touvé kè fanmi a-w, oben fanmi a moun-la ou mayé èvè-y la, ka mélé-yo twòp dè vi a zòt, palé dè sa èvè-y lè zò ké ni on ti moman kalm.\nMèt-zòt dakò asi jan-la pou zò rézoud sitiyasyon-lasa.\nSa enpòwtan konprann sa paran a zòt ka rèsanti é jan yo ka vwè léchòz. A pa pa méchansté yo ka mélé-yo dè vi a zòt. Yo vlé yenki bon biten ba zòt. Pétèt yo ni dimal a vwè-zòt kon on fanmi ki ka fè mannèv a-y tousèl. Pétèt pou yo, zò mèt-yo akoté. Men si zò ka suiv prensip ki an Bib-la é si zò ka palé franchman, zò ké onoré paran a zòt san sa mèt dézòd adan mennaj a zòt.\nPoukwa sa nòwmal kè bèlfanmi an mwen ka entérésé-y a mayé an nou ?\nKijan an pé mèt moun-la an mayé èvè-y la douvan, é anmenmtan montré an ni rèspé ba paran an mwen ?\nPawtajé Pawtajé Kijan ou pé viv anpé èvè fanmi a-w\nhf pati 5 p. 15-17


Dépi zot fè tan jwenn li, anni raché'y lamenm ! | Montray Kréyol\nCette semaine :246,640\n35 ANS, 30 ANS, 20 ANS, 18 ANS PLUS TARD, CERTAINS (ES) DECOUVRENT QU'ALFRED MARIE-JEANNE SERAIT UN "DICTATEUR", "UN LEADER MAXIMO" ETC... (368)\nSUR LA QUESTION DE L'APPROPRIATION CULTURELLE (182)\nLe président du Tchad : "Arrêtez de voler, s'il vous plaît !" (181)\nYo rivé menm lè épi Kristof Kolon (2 siek avan Viktò Chelchè) (130)\nLe Kréol au Parlement : Carpooran donne la réplique au Premier ministre (93)\nDépi zot fè tan jwenn li, anni raché'y lamenm !\nSamedi, 2 Février, 2019 - 19:47\nSa vré i bidjoul épi sé gran fey-li a ki ni dé koulè : vè pa anwo, violet pa anba. Sa ra jwenn sé dé koulè-tala yonn bò lot ek lè zié'w ka tonbé asou an pié Miconia calvescens, ou blijé rikonnet ki i ka dékoré an koté bien toubannman. Mé, tjenbon-tiré ! Sé an Djab ki la...\nDabò-pou-yonn, fok sav sé an plant yo mennen vini Matinik ni apochan ven lanné di sa ek primié koté yo mété'y an tè, sé adan Jaden botanik "Les Ombrages", atè komin Lajoupa-Bouyon. Pétet sé moun-lan ki fè'y vini a pa té sav ki sé an agoulou ki la kivédi an plant ki ka valé tou sa ki alantou'y ek ki ka pwan plas tout piébwa ki natif-natal.\nAtè La Polinézi, yo té fè tan enpowté'y tou ek adan an bat-zié, Miconia calvescens anni dépotjolé 65% laforé sé zil-tala. I fè pres menm salopté-a atè la Kanaki ek Haway tou. Sé ki plant-tala, éti yo ba an ti-non ki sé "kansè vè", ka pwodui 1 million grenn milimétrik pa lanné !!! I ka fè siwawa grenn ki van ek zibié ka chayé-alé toupatou ek ki ka pèmet li étann kò'y anmizi-anmizi. Sa ki pli mové a ankò sé ki lè zot wè i ka lévé dé koté ki an pant, asou kan mòn pa ekzanp, enben, i ka fasilité éwozion-an.\nKidonk, dépi zot bité anlè'y, kisiswa koté-a, anni trapé an koutla ek raché'y lamenm. Mé pa kontanté kò-zot di sa : dékalé chous-li tou ek méyè manniè pou rivé fè sa, sé brilé yo...


Mak 6 ACFNT - Jézi kité koté i té yé-a èk i viwé adan - Bible Search\n1Jézi kité koté i té yé-a èk i viwé adan vil-la koté i té lévé-a. Sé disip li-a té la épiʼy. 2Asou jou sabaf-la i antwé an légliz-la, èk la i koumansé enstwi sé moun-an ki té la-a. An chay sé moun-an ki té tann li-a té sipwi. Sé moun-an di, “Koté nonm sala jwenn bagay sala? Koté i jwenn kalité lasajès sala? I sa jis fè miwak! 3I pa chapantyé-a, on? Gason Mari-a? Fwè Jémz, Jozèf, Jida, épi Simon? Pa sé séséʼy-la ki la épi nou-an?” Épi sé moun-an pa té kontanʼy pou sa i di-a.\n4Jézi di yo kon sa, “Moun ka wèspèkté on pwòfèt toupatou, mé an vil li menm anpami fanmiʼy épi an kay li yo pa ka wèspèktéʼy.” 5La i pa té sa fè djè miwak anpami yo, mé i pasé lanmenʼy asou déotwa ki té malad épi i djéwi yo. 6Èk Jézi té sipwi pou wè mannyè sé moun sala pa ni lafwa.\nLa Jézi alé oliwon-an, vilaj pa vilaj, èk i té ka enstwi sé moun-an. 7Épi i vini èk i kwiyé sé douz disip-la sèlman èk i voyé yo alé pa dé épi i ba yo pouvwa anlè vyé lèspwi.\n8Épi i konmandé yo kon sa, “Pa pwan anyen pou lawout-la mé an baton pou maché sèlman — pyès pen, pyès sak, pyès lajan an pòch ou. 9Mété sapat mé pa mété yon lòt chimiz. 10Lè ou antwé adan an kay, wèsté andidan kay sala jis tan ou kité vil sala. 11Épi lè ou antwé andidan pyès plas èk sé moun-an an plas-la pa wisivwèʼw ében yo pa koutéʼw, lè ou kité plas sala soukwé lapousyè-a ki anba pyéʼw kon an sin pou moutwé yo ja widjèkté Bondyé.”\n12Épi yo alé èk pwéché ka di moun yo sipozé wépanti. 13Yo tiwé an chay vyé lèspwi an sé moun-an, épi an chay ki té malad yo vidé lwil doliv asou tèt yo èk djéwi yo.\n14Wa Hèròd tann tout sé twavay-la Jézi té ka fè-a, paski non Jézi té ja simen toupatou. Adan moun té ka di sé Jan Batis ki té wésisité hòd lanmò épi sa sé wézon-an i sa fè tout sé miwak sala. 15Lézòt moun di i sé Ilaydja. I ni moun ki di i sé an pwòfèt menm kon sé pwòfèt lontan-an. 16Mé lè Hèròd tann sa, i di, “Sa sé menm Jan Batis-la mwen té konmandé yo pou koupé kouʼy-la. I sanm i ka viv ankò.” 17Paski Hèròd menm té ja konmandé pou yo awété Jan épi météʼy an pwizon. Hèròd fè sa pou lapéti madanm li, Hèrodiyas.\nHèrodiyas sété madanm Filip, fwè Hèròd, mé magwé sa Hèròd té mayé épiʼy. 18Jan Batis té toujou ka di Hèròd, i kont lwa Bondyé pou i mayé épi madanm fwèʼy. 19Pou lapéti sa, Hèrodiyas té byen faché kont Jan épi i té vlé wè yo tjwé Jan, mé i pa té ni pouvwa-a pou fè Hèròd fè sa. 20Paski Hèròd menm té ka wèspèkté Jan an chay, épi i té ka pwotèkté Jan hòd Hèrodiyas, paski i sav i té ka maché dwèt épi laviʼy té nèt. Tout fwa Hèròd té ka tann Jan Batis, sa Jan té ka di-a té ka twoubléʼy an chay, mé magwé sa, i té ka kontan tann li.\n21Mé lè-a Hèrodiyas té ka èspéyé-a wivé. I té asou jou-a Wa Hèròd sélébwé jou nésans li, lè i bay an fèsten bay tout sé gwo ofisyé gouvèdman-an, sé chèf sòlda-a, épi tout jan ki té wich ki té ka wèsté an Galili. 22Fi Hèrodiyas antwé koté Wa Hèròd té tjenn fèsten-an épi i dansé. Mannyè i dansé-a plè Wa Hèròd épi sé jan-an ki té an fèsten-an an chay. Kon sa Wa Hèròd di fi-a, “Mandé mwen népòt bagay ou vlé épi mwen kay ba ouʼy.” 23Lè i fè pwonmèt sala i fè sèman épi i di, “Anyen ou mandé mwen, mwen kay ba ouʼy, i pé an dimi an tè-a ki anba kondwit mwen-an.”\n24Kon sa fi-a sòti an lasal-la koté fèsten-an té yé-a épi i alé mandé manmanʼy Hèrodiyas, “Ki sa ou vlé mwen mandé pou?” Épi Hèrodiyas di, “Mandé pou tèt Jan Batis.”\n25La menm fi-a vini vitman épi i di Wa Hèròd, “Mwen vlé ou ban mwen apwézan sala asou an twé, tèt Jan Batis.”\n26Bagay sala fi-a mandé-a fè Wa Hèròd byen lapenn, mé pou lapéti pwonmèt-la i té fè-a épi sé moun-an i té envité-a, i pa té sa wifizé fi-a. 27Kon sa Wa Hèròd voyé yon sòlda ki té ka gad-la épi i konmandéʼy pou mennen tèt Jan Batis. Gad-la alé an pwizon-an épi i koupé kou Jan, 28épi i mennenʼy asou an twé épi i pwézantéʼy bay fi-a épi fi-a bay manmanʼy Hèrodiyas li. 29Épi lè sé disip Jan Batis-la tann sa, yo alé épi yo pwan kò-a épi yo téwéʼy.\n30Lè sé disip-la witounen yo wakonté Jézi tout sa yo té fè épi sa yo té enstwi sé moun-an. 31Mé i té ni tèlman moun ka antwé sòti ka vin wè sé disip-la èk Jézi, yo pa té ni yon ti chans pou yo sa manjé. Jézi di yo kon sa, “Annou pwan an ti tan pa kò nou koté nou sa pozé épi manjé.” 32Kon sa yo kité la adan an kannòt épi yo alé on plas koté yo té kay yé pa kò yo.\n33Patan yo pati-a an chay sé moun-an apèsivwè yo épi yo mété kouwi an tout sé vil-la épi yo alé asanblé asou lans-lan. 34Lè Jézi wivé asou lans-lan i wè pil moun sala ki ja sanblé la-a. Yo fèʼy lapenn paski i gadé yo kon mouton ki pa té ni bèwjé. Épi la i koumansé enstwi yo an chay bagay. 35Mé lè i fin pwéché i té ja ka vini ta épi koté yo té yé-a té lwen vil. Kon sa sé disip-la vini èk di Jézi, 36“I ja ka vini ta. Voyé sé moun-an alé an sé vil èk vilaj oliwon-an pou yo chaché manjé pou yo manjé.”\n37Jézi di sé disip-la, “Zòt menm ba yo manjé pou yo manjé.”\n38Jézi di yo kon sa, “Alé gadé konmen pen èk pwéson zòt ni.”\n39Jézi konmandé yo pou fè sé moun-an asid adan pil asou zèb vè-a. 40Adan sé pil-la té ni senkant moun, èk adan té ni on san. 41Kon sa lè tout moun asid, Jézi fè yo mennen pen-an èk pwéson-an ba li. I tjenbé pen-an épi dé pwéson-an, i lévé zyéʼy an syèl épi i pwédyé. Lè i fin pwédyé, i kasé sé pen-an épi i météʼy douvan sé disip-la pou sé disip-la bay sé moun-an. I té sépawé sé pwéson-an osi. 42Tout moun ki té la manjé bouden plen épi yo té satisfè. 43Lè yo fin manjé, sé disip-la anmasé tout lèstan sé pen-an épi pwéson-an ki té wèsté-a. Épi lèstan-an plen douz panyen. 44Èk jou sala limowo nonm ki té manjé sété senk mil.\n45La menm Jézi di sé disip-la, “Patan mwen ka fè sé moun-an alé-a, pwan kannòt-la èk désann Bèfsayda avan mwen.” 46Apwé i fè yo alé, i mouté an sé mòn-an pou i pwédyé.\n47Lè sòlèy kouché, kannòt-la sé disip-la té adan-an té an mitan Lanmè Galili, épi Jézi yonn té asou tè-a. 48Jézi wè sé disip-la ka fòsé patan yo ka najé zaviyon-an, paski van-an té ka vanté kont yo. Avan jou ouvè, patan i té ti nwè toujou, Jézi maché asou lanmè-a pou alé jwenn yo. Épi i té ka alé pou pasé yo, 49mé lè sé disip-la wè Jézi ka maché asou lanmè-a, yo té kwè i té an lèspwi épi yo fè yon kwi 50paski yo tout wèʼy épi yo té pè an chay.\nLa menm Jézi palé ba yo èk di kon sa, “Pwan tjè. Sa sé mwen Jézi ki la. Pa pou ou pè.” 51Épi i ay jwenn yo adan kannòt-la, épi van-an tonbé nèt. Sé disip-la té tèlman sipwi 52paski yo pʼòkò té konpwann miwak-la Jézi té fè èk sé pen-an. Tèt yo té wèd toujou.\n53Lè yo fè tè, yo té plas Jennèsawèt épi yo échwé la. 54Kon yo wivé a tè-a épi yo sòti an kannòt-la, sé moun-an apèsivwè sété Jézi. 55Yo kouwi sòti toupatou an plas-la épi yo chayé sé sa ki té malad asou hanmak yo koté yo tann Jézi té yé. 56Épi toupatou Jézi alé, an sé vilaj-la, an sé vil-la èk an hòtè, sé moun-an mennen sé sa ki té malad-la adan sé laplas-la épi yo di Jézi, “Souplé kité sé jan malad-la touché bout had ou sèlman.” Épi tout sa ki touchéʼy jwenn djéwizon.


Tèstèman nèf-la: Épi an posyòn an liv samz-la PWÈMYÉ PITA 4\nViv Bay Bondyé\n1 Bon, kon Jézi soufè an lachèʼy-la, sé pou zòt pwépawé pou fè menm lidé épiʼy, paski si ou dakò pou soufè bay Jézi, sa vlé di ou ja fè lidéʼw pou doubout péché. 2 Kon sa ou pa kay gaspiyé lèstan laviʼw ka chaché dézi lachè-a, mé ou kay toujou vlé fè bagay ki kay plè Bondyé. 3 Paski ou ja pèdi asé tan avan, ka fè bagay jan ki pa ka kwè an Bondyé ka fè. Ou té ka kouwi vyé lavi, swiv vyé dézi, bwè wonm èk toujou sou, anmizé kòʼw an tout kalité bon tan èk fèt, épi adowé fo bondyé, an bagay pyèsonn pa sipozé fè. 4 Sé moun sala kay kwè i dwòl kon ou pa ka pwan pa an sé vyé lavi sal yo-a, épi pou sa yo kay di tout vyé kalité bagay manti kont ou. 5 Mé yo kay ni pou wakonté lavi yo bay Bondyé ki ja pawé pou jijé ni moun ki ka viv kon sa ki ja mò. 6 Paski sa sé wézon-an Bon Nouvèl-la té pwéché jik bay sé sa ki ja mò-a. Kon sa magwé yo ja mò menm kon tout moun oblijé mò, mé yo kay viv an lèspwi yo, menm kon Bondyé ka viv.\n7 Finisman tout bagay ka vini touswit. Sé pou ou sa kondwi kòʼw byen épi tjenn lidéʼw klè pou ou kay sa pwédyé kon ou sipozé. 8 Mé sa ki pli enpòtan pasé lòt bagay-la sé pou ou ni lanmityé pou yonn a lòt èk tout tjèʼw, paski lanmityé ka kouvè an latilyé péché.* paski lanmityé ka kouvè an latilyé péché. Sa sa vlé di “Si ou ni lanmityé pou lòt moun, ou kay toujou pawé pou pawdonnen yo lè yo péché kont ou,” ében pitèt, “Si ou ni lanmityé pou lòt moun, Bondyé kay pawdonnen péché ou.” 9 Sé pou zòt wisivwè yonn a lòt lakay zòt épi djèwté an tjè zòt. 10 Kon zòt chak ja wisivwè an kado, sé pou zòt sèviʼy pou édé yonn a lòt, kon moun ki sa mennajé byen sé kado Bondyé-a ki diféwan an chak moun-an. 11 Si pyèsonn ni pou pwéché, i sipozé palé kon an moun ki ka di pawòl-la Bondyé ba li pou palé-a. Si pyèsonn ka édé lézòt, i sipozé fèʼy épi kouway-la Bondyé ba li-a. Kon sa Jézi Kwi pé fè Bondyé jwenn lonnè an tout bagay. Lonnè épi pouvwa sé sa Bondyé, pou tout tan épi tout tan. Ensiswatil.\nSoufwans Paski Ou Ka Kwè An Jézi\n12 Zòt sé bon jan mwen-an, sé pa pou ou soté kon ou ka soufè sé mové pas sala ki wèd an chay-la akwèdi sé an bagay dwòl ki ka wivéʼw. 13 Mé widjèwté pito kon ou ka pwan an pa an soufwans-lan Jézi soufè-a, kon sa tjèʼw kay plen épi kontantman lè pouvwaʼy kay wévélé. 14 Ou sipozé kontan si moun ka ensiltéʼw kon ou ka swiv Jézi-a, paski Lèspwi Bondyé-a ki ni tout pouvwa-a ja ka viv andidanʼw. 15 Mé lè ou soufè i pa sipozé sé paski ou tjwé moun, ében paski ou vòlè, ében paski ou ka fè bagay ki pa bon, ében paski ou ka fouyé kòʼw an zafè lézòt. 16 Okontwè si an moun soufè kon i ka pòté non Jézi Kwi-a, sé pa pou i hont, mé kitéʼy glowifyé Bondyé pou pwivilaj-la i ni-an pou pòté non sala. 17 Tan-an ja apwoché pou jijman koumansé, épi Bondyé kay jijé sé moun li-an pwèmyéman. Si jijman kay koumansé épi nou, ki sa ki kay wivé sé moun-an ki pa ka kwè an Bon Nouvèl Bondyé-a? 18 Kon lévanjil-la di,\n“Si moun ki ka viv dwèt ka pasé otan twaka avan yo sa sové,\nki sa ki kay wivé sé péchè-a ki ka dézobéyi Bondyé-a?”\n19 Kon sa, sé sa ki ka soufè-a paski sé sa Bondyé té vlé ba yo-a té pou kontiné ka fè bon. Yo ni pou mété lavi yo nèt anba kondwit Bondyé-a ki fè latè èk syèl-la, épi ki kay toujou fè sa i pwonmèt pou fè-a.\n*4:8 paski lanmityé ka kouvè an latilyé péché. Sa sa vlé di “Si ou ni lanmityé pou lòt moun, ou kay toujou pawé pou pawdonnen yo lè yo péché kont ou,” ében pitèt, “Si ou ni lanmityé pou lòt moun, Bondyé kay pawdonnen péché ou.”


Tèstèman nèf-la: Épi an posyòn an liv samz-la MAFYOU 12\nKwèsyon Jou Sabaf-la\n(Mak 2:23-28; Louk 6:1-5)\n1 I pa té ni lontan apwé sa, Jézi épi sé disip li-a té ka pasé adan an jaden asou jou sabaf-la. Sé disip-la té fen, kon sa yo koumansé tjouwi gwenn épi yo té ka manjéʼy. 2 Lè sé Fawizyen-an wè sa, yo di Jézi, “Ès ou pa sav i kont lwa nou pou sé disip ou-a tjouwi gwenn asou jou sabaf-la?”\n3 Jézi di yo, “Ès ou pʼòkò li an lévanjil-la ki sa Wa David fè lè li épi sé nonm li-an té fen? 4 I té antwé an Kay Bondyé-a épi yo manjé pen-an sé pwèt-la té ofè bay Bondyé-a. Sa té kont lwa-a paski sété sé pwèt-la yonn ki té ni dwa manjé pen sala. 5 Ében, ès ou pa janmen li an lwa Moziz-la ki mannyè sé pwèt-la ki ka fè sakwifis an Kay Bondyé-a sa twavay asou jou sabaf-la épi yo pa koupab? 6 Ében mwen ka diʼw, apwézan la ni an lwa isi-a ki pli enpòtan pasé lwa Kay Bondyé-a. 7 Lévanjil-la di sé pa sakwifis Bondyé vlé, mé i vléʼw ni konpasyon asou lézòt moun. Si ou té sav ki sa sa vlé di, ou pa té kay kondanné sé moun-an ki pa koupab-la, 8 paski mwen Gason Lézòm-lan ki mèt jou sabaf-la.”\nJézi Djéwi An Nonm Ki Té Ni An Ti Lanmen Pòk\n(Mak 3:1-6; Louk 6:6-11)\n9 Jézi kité koté i té yé-a épi i antwé adan yonn an sé légliz sé Jwif-la. 10 La té ni an nonm ki té ni an lanmen enfim, épi moun ki té la té vlé akizé Jézi, kon sa yo mandéʼy, “Ès i kont lwa nou pou djéwi moun asou jou sabaf-la?”\n11 Jézi di yo, “Si ou ni an mouton ki tonbé adan an twou ki fon asou jou sabaf-la, ès ou pa kay tiwéʼy an twou sala? 12 An nonm ni twòp pli valè pasé an mouton! Kon sa i pa kont lwa nou pou fè bon asou jou sabaf-la.”\n13 I di nonm-lan ki té ni lanmen enfim-lan, “Lonjé lanmenʼw.” Nonm-lan lonjéʼy épi lanmen-an vini byen menm kon lòt-la. 14 Mé sé Fawizyen-an pati épi yo fè konplo pou yo tjwé Jézi.\nJézi Sé Sèvant-lan Bondyé Ja Chwazi-a\n15 Lè Jézi sav sa, i kité plas-la koté i té yé-a, èk an gwan latilyé moun swiv li. I djéwi tout moun ki té malad anpami yo, 16 épi i konmandé yo pou pa di ki moun i yé. 17 I di sa pou fè sa Bondyé té di pa pwòfèt Izaya-a vin fèt vwé, i té di,\n18 “Mi sèvant-lan mwen ja chwazi-a.\nMwen enmenʼy an pil, épi i ka fè tout sa mwen vléʼy fè.\nMwen kay voyé pouvwa Lèspwi mwen asouʼy,\népi i kay di tout moun ki sa mwen vlé yo fè.\n19 I pa kay chikannen ni fè dézòd,\nni ou pa kay tann bouch li bò lawi.\n20 I pa kay maltwété moun ki fèb,\népi i kay édé sa ki dékouwajé.\nI kay fè sa jis tan tout nasyon obéyi lwa Bondyé\n21 épi yo mété lafwa yo an li.”\nSé Fawizyen-an Akizé Jézi\n(Mak 3:20-30; Louk 11:14-23)\n22 Déotwa moun mennen an nonm bay Jézi ki té avèg èk i pa té sa palé paski i té ni an vyé lèspwi andidanʼy, épi Jézi djéwi nonm-lan, épi i vin wè klè épi i té sa palé. 23 Lè tout sé moun-an wè sa, yo té si tèlman sipwi yo di, “Ès ou kwè Jézi sé wa-a Bondyé té pwonmèt pou voyé-a, désandan Wa David-la?”\n24 Lè sé Fawizyen-an tann sa, yo di, “Sé Bèlzibòb, chèf sé vyé lèspwi-a, ki ka ba li pouvwa pou tiwé vyé lèspwi.”\n25 Mé Jézi sav sa yo té ka katjilé-a épi i di yo, “Népòt péyi ki divizé kont kòʼy èk sé moun-an ka goumen èvèk yonn a lòt, péyi sala kay kwazé. Népòt vil ében fanmi ki divizé kont kòʼy pa kay wèsté pou lontan. 26 Menm mannyè-a, si sa ou ka di-a vwé èk sé Satan ki ka ban mwen pouvwa pou tiwé vyé lèspwi, sa vlé di Satan divizé kont kòʼy. Ki mannyè wéyòm-lan i ka kondwi-a kay sa doubout? 27 Si sé Bèlzibòb ki ka ban mwen pouvwa-a pou tiwé vyé lèspwi, ében sa vlé di sé Bèlzibòb ki ka bay sé disip ou-a pouvwa-a pou fèʼy tou. Kon sa sé disip ou-a menm ka moutwé sa ou di-a pa vwé. 28 Mé si sé Lèspwi Bondyé ki ka ban mwen pouvwa-a pou tiwé vyé lèspwi, sa ka moutwé Bondyé ja ka kondwi anpami zòt.\n29 “Pyèsonn pa sa antwé andidan kay an nonm ki fò épi vòlè bagay li si i pa mawé nonm sala avan. Lè i fin mawéʼy, i kay sa vòlè tout sa nonm-lan ni andidan kay li.\n30 “Moun-an ki pa pou mwen-an kont mwen, épi moun-an ki pa ka édé mwen sanblé-a ka simen. 31 Sé pou sa mwen ka diʼw, Bondyé kay pawdonnen népòt péché an moun fè ében népòt vyé pawòl i di, mé si an moun ensilté Lèspwi Bondyé, Bondyé pa kay pawdonnen péché sala. 32 Népòt moun ki di an bagay kont Gason Lézòm-lan, Bondyé kay pawdonnenʼy, mé népòt moun ki di pyès mové bagay kont Lèspwi Bondyé pa kay jwenn pawdonnasyon, ni apwézan ni an tan ki pou vini.\nYon Pyé Bwa Épi Fwitaj Li\n33 “An bon pyé bwa kay pòté bon fwitaj, mé an vyé pyé bwa kay pòté vyé fwitaj. Kon sa ou kay konnèt an pyé bwa pa fwitaj li. 34 Débann sèpan kon zòt yé! Ki mannyè ou ka fè palé bon bagay lè tjèʼw mové? Bouch-la ka palé bagay ki ka sòti an tjè-a. 35 An bon nonm kay palé sé bon bagay-la i ni andidanʼy-lan, mé an mové nonm kay palé sé mové bagay-la i ni andidanʼy-lan.\n36 “Mwen ka asiwéʼw, asou jou jijman-an ou kay ni pou bay kont pou tout pawòl ou pa té sipozé di. 37 Bondyé kay sèvi sé pawòl-la ou di-a pou jijé si ou inosan ében si ou koupab.”\nJézi Wifizé Fè An Miwak\n(Mak 8:11-12; Louk 11:29-32)\n38 Adan sé titja lwa sé Jwif-la épi sé Fawizyen-an di Jézi, “Titja, fè an miwak pou nou wè.”\n39 Jézi wéponn yo, “Mé zòt jan jòdi méchan, wi! Apwé zòt tounen kont Bondyé, zòt ka mandé pou an miwak ankò! Zòt pa kay wè pyès lòt miwak pasé sa ki té fèt an tan Jonna-a. 40 Menm mannyè Jonna té wèsté andidan bouden gwo pwéson-an pou twa jou épi twa swè, sé menm mannyè-a Gason Lézòm-lan kay wèsté anba tè-a pou twa jou épi twa swè. 41 Asou jou jijman-an moun péyi Ninivè kay doubout èk akizé zòt, paski lè yo té tann Jonna pwéché, yo koutéʼy èk yo tout té tounen hòd péché yo. Mwen ka diʼw, isi-a ni yonn ki pli enpòtan pasé Jonna. 42 Asou jou jijman-an wenn péyi Chiba kay doubout èk akizé zòt, paski i kité péyiʼy épi i alé jis an péyi Wa Sòlomonn pouʼy té tann lasajès li. Mwen ka diʼw, isi-a ni yonn ki pli enpòtan pasé Sòlomonn!\nVyé Lèspwi-a Ka Viwé\n43 “Lè an vyé lèspwi sòti andidan an moun, i ka pasé koté ki pa ni dlo, i ka gadé pou an plas pouʼy sa wèsté. Mé lè i pa jwenn pyès, 44 i ka di bay kòʼy, ‘Mwen kay viwé menm koté mwen sòti-a.’ Lè i wivé, i jwenn plas-la byen balyé épi byen wanjé, mé i té vid toujou. 45 Vyé lèspwi-a ka mennen sèt lézòt lèspwi ki pli mové paséʼy épi yo ka vin wèsté la. Lè sa fèt, dènyé bout moun sala pli mové pasé an koumansman-an. Sé sa ki kay wivé sé mové moun-an ki ka viv atjwèlman-an.”\n(Mak 3:31-35; Louk 8:18-21)\n46 Paditan Jézi té ka palé bay sé moun-an, manmanʼy épi fwèʼy wivé. Yo doubout dèwò-a épi yo mandé pou palé bay Jézi. [ 47 Kon sa an moun di Jézi, “Manmanʼw épi fwèʼw doubout dèwò-a. Yo vlé palé baʼw.”]\n48 Jézi wéponn, i di, “Kilès ki manman mwen? Kilès ki fwè mwen?” 49 Èvèk Jézi lonjé lanmenʼy asou sé disip li-a épi i di, “Mi fwè mwen épi manman mwen! 50 Népòt moun ki obéyi Papa mwen ki an syèl, sé li ki fwè mwen, sésé mwen épi manman mwen.”


Twavay 22 ACFNT - Pòl di yo, “Fwè mwen, papa mwen, - Bible Search\nTwavay 21 Twavay 23\n1Pòl di yo, “Fwè mwen, papa mwen, kouté sa mwen kay di zòt pou wéponn tèt mwen.”\n2Lè sé Jwif-la tann i palé ba yo an langaj yo, yo vin pli dous toujou.\nÉpi i di yo, 3“Mwen menm sé on Jwif ki fèt an vil Tasòs an Silisiya, mé mwen lévé isi-a, an vil Jérouzalèm. Mwen apwann byen anba Ganmalyèl ki té moutwé mwen tout bagay asou mannyè-a gwan gwanpapa lontan nou-an té di nou pou viv-la, épi mwen menm té sèwyé an chay pou sèvi Bondyé, menm kon zòt yé jòdi-a. 4Mwen té pèsikité sé moun-an ki té ka swiv Chimen Jézi-a jis olanmò. Mwen awété nonm kon fanm épi mété yo an pwizon. 5Pli ho chèf pwèt-la épi tout manm konsèy sé Jwif-la sa di sa mwen ka di-a sé lavéwité. Sé yo menm ki té ka ban mwen lèt pou mwen té mennen bay sé fwè yo-a ki an vil Danmaskòs-la. Mwen té alé la pou mwen té sa awété sé moun-an ki kwè an Jézi-a épi pou mwen té sa mennen yo viwé Jérouzalèm kon pwizonnyé pou pini yo.\nPòl Di Mannyè I Vin Kwè An Jézi Kwi\n6“Menm kon mwen té asou chimen pou wivé tou pwé Danmaskòs bò midi kon sa, an gwo klèté annèk sòti an syèl-la épi i kléwé tout oliwon mwen. 7Mwen tonbé atè épi mwen tann on vwa ka di mwen, ‘Sòl, Sòl, pouki ou ka pèsikité mwen?’\n8“Mwen di, ‘Ki moun ou yé, Mèt?’\n“Épi i di mwen, ‘Mwen sé Jézi, moun Nazawèt-la ou ka pèsikité-a.’ 9Sé nonm-lan ki té épi mwen-an wè klèté-a, mé yo pa té konpwann vwa moun-an ki té ka palé ban mwen-an.\n10“Mwen di, ‘Ki sa pou mwen fè, Senyè?’\n“Senyè-a di mwen, ‘Lévé épi antwé Danmaskòs, épi lè ou wivé la, yo kay diʼw tout sa Bondyé ja konmandé pouʼw sa fè.’ 11Klèté sala té tèlman fò i avèg mwen, épi sé nonm-lan ki té épi mwen-an tjenbé lanmen mwen épi yo mennen mwen Danmaskòs.\n12“La té ni an nonm Bondyé yo té ka kwiyé Annannayas ki té ka obéyi lwa sé Jwif-la byen, épi tout sé Jwif-la ki té la-a té ka wèspèktéʼy toubonnman. 13I vini épi i doubout a koté mwen épi i di, ‘Fwè Sòl, wè ankò!’ Épi menm lè-a mwen wè ankò épi mwen gadéʼy.\n14“Annannayas di mwen, ‘Bondyé-a gwan gwanpapa lontan nou-an té ka adowé-a ja chwaziʼw pou sa konnèt volontéʼy épi pouʼw sa wè Sèvant Bondyé-a ki Dwèt-la épi pouʼw sa tann vwaʼy ka palé. 15Ou kay témwenʼy pouʼw sa di tout moun sé bagay-la ou ja wè-a épi tann-an. 16Apwézan ki sa ou ka èspéyé ankò? Lévé épi batizé, épi kwiyé asou Bondyé pouʼy lavé tout péchéʼw.’ Sé sa Annannayas di mwen.\n17“Mwen déviwé Jérouzalèm épi paditan mwen té ka pwédyé an Kay Bondyé-a, mwen wè an vizyon 18koté mwen wè Senyè-a, épi i di mwen, ‘Fè vit épi kité Jérouzalèm vitman, paski sé moun isi-a pa kay kwè sé bagay-la ou kay di konsèné mwen-an.’\n19“Mwen di, ‘Senyè, yo konnèt byen mwen té ka antwé an sé légliz sé Jwif-la épi mwen té ka awété épi bat sé moun-an ki té kwè an ou-a. 20Épi jis lè yo té ka tjwé témwenʼw Stivann, mwen té la tou. Mwen té dakò épi sé moun-an ki té ka tjwéʼy-la, épi sé mwen menm ki té ka tjenbé sé gwo had yo-a.’\n21“Senyè-a di mwen, ‘Alé, mwen ka voyéʼw byen lwen koté sé moun-an ki pa Jwif-la.’ ”\n22Sé moun-an té ka kouté Pòl pou jis tan i di i ka alé koté sé moun-an ki pa Jwif-la, mé lè yo tann sa, yo tout lévé vwa yo épi yo koumansé hélé fò, yo di, “Tiwé nonm sala asou latè-a! Tjwéʼy! I pa vo pou viv!”\n23Yo té ka fè an chay dibwi épi yo té ka déchiwé had yo épi yo té ka voyé lapousyè an lézè-a afòs yo té faché. 24Konmandè-a konmandé sé sòlda-a pou mennen Pòl antwé an kay sé sòlda-a épi bat li pou fèʼy palé. I té vlé konnèt pouki sé moun-an té ka hélé kont Pòl kon sa. 25Mé lè sé sòlda-a mawéʼy pou yo té bat li, Pòl di ofisyé-a ki doubout la-a, “Ès lwa-a di ou sa bat on jan Ronm si ou pʼòkò menm fè lodyans pou sa?”\n26Lè ofisyé-a tann sa, i alé koté konmandè-a épi i diʼy, “Ki sa ou ka fè-a? Nonm sala sé jan Ronm!”\n27Konmandè-a menm alé épi i di Pòl, “Di mwen, ès ou sé jan Ronm pou vwé?”\nPòl diʼy, “Wi.”\n28Konmandè-a di, “Mwen té ni pou péyé an chay lajan pou mwen té sa vini jan Ronm.”\nPòl diʼy, “Ében, mwen sé jan Ronm paski papa mwen épi manman mwen sé jan Ronm.”\n29Lè sé nonm-lan ki té ka kwèsyonnenʼy-lan tann sa, yo hédi kò yo dèyè vitman, épi konmandè-a té pè an chay lè i wéyalizé Pòl sété jan Ronm épi i té ja anchennéʼy.\n30Konmandè-a té vlé sav ègzaktiman pou ki sa sé Jwif-la té ka akizé Pòl, kon sa an li denmen i fè yo déchenné Pòl épi i konmandé sé chèf pwèt-la épi tout sé manm konsèy sé Jwif-la pou asanblé, épi i mennen Pòl douvan yo.


Twavay 16 ACFNT - Pòl alé an vil Dèbé épi an vil - Bible Search\nTwavay 15 Twavay 17\nTimòfi Alé Épi Pòl Épi Saylas\n1Pòl alé an vil Dèbé épi an vil Listra. La té ni an nonm ki kwè an Jézi ki té ka wèsté la, yo té ka kwiyéʼy Timòfi. Manmanʼy té kwè an Jézi épi i sété on Jwif, mé papaʼy pa té Jwif, sété jan péyi Gris. 2Tout sé fwè-a ki té ka wèsté Listra épi Ikonnyòm-lan té ka palé byen di Timòfi. 3Pòl té vlé mennenʼy alé épiʼy, kon sa i té ni pou sikonsayz li pou sé Jwif-la té aksèptéʼy, paski tout sé Jwif-la ki té ka wèsté an sé plas-la oliwon-an té sav papaʼy sété jan péyi Gris. 4Kon yo té ka pasé an sé vil-la, yo té ka di sé fwè-a sé disizyon-an sé zapòt-la épi sé ofisyé légliz-la té ja pwan an Jérouzalèm-lan, épi yo di yo pou obéyi sé disizyon-an. 5Sé kon sa sé gany sé moun-an ki kwè an Jézi-a té ka vini pli fò an lafwa-a, épi pli an plis moun té ka kwè toulé jou.\nPòl Wè An Vizyon Lè I Té Trowas\n6Lèspwi Bondyé pa kité Pòl épi sé janʼy-lan pwéché konmisyon-an konsèné Jézi Kwi an Écha, kon sa yo pasé an Frigiya épi Galécha. 7Lè yo wivé tou pwé péyi Misya, yo té vlé alé an péyi Bifiniya, mé Lèspwi Jézi pa kité yo alé. 8Kon sa yo twavèsé Misya épi yo désann an vil Trowas. 9Jou òswè sala Pòl té wè an vizyon, i wè an nonm Masédonnya doubout épi i ka diʼy, “Tanpwi souplé, vini édé nou isi-a!” 10Kon Pòl wè vizyon sala, nou pawé kò nou menm lè-a pou nou alé Masédonnya, paski nou té asiwé Bondyé té vlé nou pwéché Bon Nouvèl-la bay sé moun-an.\nLidya Vini Kwè An Jézi An Vil Filipay\n11Nou pwan batiman épi nou kité vil Trowas épi nou alé dwèt pou Sanmotras, épi an li denmen nou alé Néyapolis. 12Lè nou kité Néyapolis, nou alé Filipay, an vil koté sé jan Ronm-lan ka wèsté, an vil ki an pli enpòtan pawès-la an Masédonnya. Nou pasé déotwa jou la.\n13Jou sabaf-la nou kité bayè vil-la épi nou alé bò lawivyè-a koté nou kwè kay ni on plas koté Jwif ka asanblé pou pwédyé. Lè nou wivé la, nou asid épi nou palé bay sé madanm-lan ki té la-a. 14Yonn adan yo ki té ka kouté nou sété Lidya, ki té sòti vil Tayatayra. I sété an machann ki ka vann twèl lila ki byen chè. Sété an madanm ki té ka adowé Bondyé, épi Senyè-a ouvè tjèʼy pouʼy té konpwann sa Pòl té ka di-a. 15Lidya épi tout moun ki té ka wèsté lakay li wisivwè batenm. Apwé sa, i envité nou vini lakay li, i di, “Vini wèsté lakay mwen si ou kwè mwen mété lafwa mwen an Jézi pou vwé.” Sé kon sa i fè nou wèsté lakay li.\nYo Mété Pòl Épi Saylas An Pwizon An Filipay\n16Yon jou lè nou té ka alé an plas lapwiyè-a an tifi ki sété yon sèvant jwenn nou. I té ni on vyé lèspwi andidanʼy, épi vyé lèspwi sala té ka fèʼy di sa ki té kay fèt an tan ki ka vini. An mannyè sala tifi-a té ka fè an chay lajan bay mèt li. 17Tifi-a té ka swiv Pòl épi nou, épi i té ka andjélé, “Sé nonm sala sé sèvant Bondyé-a ki pa ni pyès anhoʼy-la. Yo ka di zòt mannyè Bondyé sa sové zòt!” 18Tifi-a fè sa pou konmen jou, épi on jou Pòl vini annòvé. I tounen épi i di vyé lèspwi-a, “Mwen ka konmandéʼw an non Jézi Kwi pou sòti andidan tifi-a apwézan!” Épi menm lè-a vyé lèspwi-a sòti andidanʼy.\n19Lè mèt tifi-a wè yo pa kay fè pyès lajan asou tifi-a ankò, yo tjenbé Pòl épi Saylas épi yo twennen yo douvan sé majèstwa-a an plas-la yo ka fè lodyans-lan. 20Yo mennen yo douvan sé majèstwa Ronm-lan épi yo di, “Sé nonm sala sé Jwif épi yo ka fè twaka an vil nou-an. 21Yo ka enstwi nou bagay ki kont lwa nou. Nou pa sa fè sé bagay sala yo ka di nou fè-a, paski nou sé jan Ronm.”\n22Épi tout sé moun-an lévé kont Pòl épi Saylas, épi sé majèstwa-a déchiwé tout had ki té anlè Pòl épi Saylas, épi yo konmandé sòlda yo pou bat yo épi baton. 23Lè yo fin ba yo an chay kou, yo mété yo lajòl épi yo konmandé chèf pwizon-an pou laklé yo byen. 24Lè chèf pwizon-an jwenn konmandman sala, i mété yo an chanm-lan ki té pli fon an lajòl-la, épi i anchenné pyé yo an mitan dé gwo tjò bwa.\n25Lè i té bò mennwit kon sa, Pòl épi Saylas té ka pwédyé épi yo té ka chanté pou glowifyé Bondyé, épi sé lézòt pwizonnyé-a té ka kouté. 26Yo wèsté la, èk yo annèk santi an gwo twanblanntè ki soukwé lajòl-la jis an fondasyon, épi menm lè-a tout lapòt ouvè, épi tout sé chenn-an ki té anchenné sé pwizonnyé-a sòti. 27Lè chèf pwizon-an lévé épi i wè tout lapòt ouvè, i kwè sé pwizonnyé-a té ja chapé. I hédi sab li pouʼy té tjwé kòʼy, 28mé Pòl héléʼy fò, i di, “Pa tjwé kòʼw! Nou tout isi-a!”\n29Chèf pwizon-an mandé pou an klèté épi i kouwi antwé. I té ka twanblé kon yon fèy épi i jété kòʼy an pyé Pòl épi Saylas. 30I mennen yo sòti an pwizon-an épi i di, “Mésyé, ki sa pou mwen fè pou mwen jwenn salvasyon?”\n31Yo diʼy, “Mété lafwaʼw an Senyè Jézi, épi Bondyé kay sovéʼw épi tout moun ki lakay ou.” 32Épi yo pwéché pawòl Senyè-a ba li épi tout lézòt moun ki té an kay li. 33Épi menm lè-a jou òswè sala, chèf pwizon-an pwan yo épi i pansé yo, épi li épi tout moun ki té lakay li té wisivwè batenm. 34I mennen yo mouté lakay li épi i ba yo manjé, épi li épi fanmiʼy té kontan an chay paski apwézan yo té kwè an Bondyé.\n35An li denmen bonmaten, sé majèstwa-a voyé sé polis-la di chèf pwizon-an, “Ladjé sé nonm sala.” 36Kon sa chèf pwizon-an di Pòl, “Sé majèstwa-a ja konmandé nou pou ladjé ou épi Saylas. Kon sa apwézan alé èk lapé an tjèʼw.”\n37Mé Pòl di sé polis-la, “Yo bat nou an piblik san yo jwenn nou fè anyen ki mové. Yo mété nou an pwizon, épi apwézan yo vlé voyé nou alé pou pyèsonn pa konnèt sa ki té fèt-la. Sé pa kon sa! Nou sé jan Ronm tou! Sé majèstwa Ronm-lan menm ki kay ni pou vini isi-a pou mété nou dèwò!”\n38Sé polis-la alé épi yo di sé majèstwa-a sa Pòl té di-a. Lè sé majèstwa-a tann Pòl épi Saylas sété jan Ronm, yo té pè an chay, 39épi yo menm alé ay mandé yo padon. Yo tiwé yo an lajòl-la épi yo mandé yo pou kité vil-la. 40Lè Pòl épi Saylas kité pwizon-an, yo alé lakay Lidya. Lè yo wivé la, yo jwenn épi sé fwè-a, yo ankouwajé sé fwè-a, épi yo kité vil-la.


Sosyété - (page 3) - GWAKAFWIKA REVOLISYON\nPar SHAKA (Gwakafwika) le 8 Juin 2012 à 14:09\nAy signé kont krim-lasa!\nZò pa dakò pou sé bann kriminèl-la fouté pèstisid anlè tèt a-moun an péyi Gwadloup, alò ay signé pétisyon kont déwogasyon pou épandaj aéryen anlè plantasyon pòyò asi :\nKanmarad, zò ja tou konpwann, an ja signé!\nPar SHAKA (Gwakafwika) le 31 Mai 2012 à 14:25\nOn biten kon sa pa ka fè gwadloupéyen réyaji!\nAwa, péyi-la pa tan-nou padavwa magré tout kamo moun voyé anlè sa, gwadloupéyen pa ka lévé sa digad! Béké ka mandé léta fwansé an Gwadloup ba yo on déwogasyon pou yo fouté épandaj aéryen asi plantasyon pòyò an péyi-la. Apré sa ki rivé nou èvè klòdékòn-la, nòmalman on zafè kon sa té dwèt fè gwadloupéyen réyaji! Olasa! Pèp-la adan on lòlò! Ès sé manjé-la yo ka ba yo la ka rann yo kon sa? Padavwa an pa ka konpwann! E poutan moun pé ay adan lanbasad dè Fwans an péyi-la (préfèkti é soupréfèkti) Bastè é Lapwent pou yo bay avi a-yo é pou maké yo pa dakò! An pa ka konpwann! An pa ka konpwann padavwa yè an vwè on asosyasyon "Basse-Terre Environnement" ka mobilizé-y kont sa é a pa moun Gwadloup an vwè! Nòmalman nou té dwèt wont vwè sé moun déwò ka défann péyi-la an plas an-nou. Wi, sa fasil chanté "Lagwadloup sé tan-nou! Lagwadloup a pa ta yo! Yo pé ké fè sa yo vlé adan péyi an-nou!". Sa fasil chanté sa mé "Yo pé ké fè sa yo vlé adan péyi an-nou", pèp-lasa pa ka mété-y an pratik. Awa, péyi-lasa pa tan-nou osinon nou té ké défann li.\nWi kolonyalis fwansé fò menm! Kolonyalis-la fè gwadloupéyen kwè sé enki lè yo ka fouté vòt a-yo adan bwat a lin-la, yo sé moun! Pa kont lè sé pou pòté mannèv pou di béké arété fè maji a kaz an-nou, ou pa ka vwè pon moun!\nDèmen, pa obliyé vilaj KBM\nPar SHAKA (Gwakafwika) le 25 Mai 2012 à 14:04\nBonbon fèt èvè chatengn\nzò ké pé dékouvè adan vilaj\nKanmarad, zòt ki an péyi-la, pa obliyé vilaj KBM-LKP ka fèt dèmen douvan bik-la Lapwent. I kay démaré owa névèd'maten. Vilaj KBM (Ka pou nou bwè é manjé?), on konsèp LKP kréyé pou pwodiktè agrikòl fasadé èvè pèp-la.\nAn dwèt ka kwè alèkilé, moun a LKP dwèt apiyé plis ki janmen asi konstriksyon a péyi-la.\nPar SHAKA (Gwakafwika) le 23 Mai 2012 à 14:49\nKanmarad Eli Domota té palè dè sa adan émisyon "Gwan kozé" a RTB dimanch é menm télé a léta fwansé "Guadeloupe 1ère" palé dè sa yè. Wi dèpi vandrèdi 18 mé jis lendi 18 jen, pèp Gwadloup pé rantré andidan anbasad é souzanbasad a léta fwansé Bastè é Lapwent. Gwadloupéyen pé bay avi a-yo adan on ankèt piblik ola yo ké maké si yo dakò oben pa dakò èvè épandaj a pèstisid anlè pòyò an péyi-la.\nSi zò sé réyèlman gwadloupéyen ki konsyan fò pa moun déwò vin anpwazoné nou, lojikman, fò zò signé kont!\nAlò an ka woudi-y, gwadloupéyen vin di AWA adan anbasad a fwansé jis jou lendi 18 jen!\nPar SHAKA (Gwakafwika) le 22 Mai 2012 à 14:03\nKa pou nou bwè é manjé? On larèl patriyòt a péyi-la ka pwan osèryé é sé kon sa yo désidé dèpi kèk tan, lyanné èvè pèp-la adan on konsèp yo kriyé vilaj KBM-LKP. On vilaj ki fè on prèmyé sanblé vandrèdi 27 avril pasé. On vilaj ola pèp Gwadloup té ka kontré èvè pwodiktè agrikòl a péyi-la. E sé kon sa pèp-la dékouvè tousa moun pé fè èvè gwozèy, jenjanm, chatengn, fouyapen, patat, moulikilen, tout jan kalté farin é tousa ka pousé an péyi-la.\nVilaj KBM-LKP kay woufasadé èvè pèp-la sanmdi ka vini la koté névèd'maten. On vilaj ki kay wousivwè osi pwodiktè Marigalant é Dézirad pas fò pa nou obliyé péyi Gwadloup sé on bann lilèt!\nWi, an déwò dè mobilizasyon, LKP adan on faz a konstwi péyi Gwadloup, fò toujou nou di pèp an-nou sa!\nPèp pa ka mandé souvrènté, i ka konstwi souvrènté!\nGWAKAFWIKA REVOLISYON - Comment créer son blog avec Eklablog - CGU - CGV - Préférences cookies - Signaler un abus -


Héritiers Madkaud vié rékot "Renaissance" VO - Héritiers Madkaud\nMatjé anba plim Stéphane Madkaud\nModel : Wonm blan / AOC Matinik (Ji kann pi, pa mélanjé, san sik, san gou atifisiel)\nDègré-a : 50 °\nKantité an Lit : 100 santilit\nTi konsey : Fè an ti-ponch épi’y ( apwochan 5 santilit wonm, 1 tjouyè sik oswa siwo batri épi an zes sitron péyi)\nSé an wonm blan zabitan ki distilé asou linò atlantik nan réjion sé pies kann-lan. Wonm-tala paret an bout lanné 2007 la, épi an non ki té senp toubòlman « héritier madkaud blanc ». Sé dépi 2017, non-an chanjé épi yo kriyé’y « cuvée renaissance » padavwa sa té ka fè 160 lanné fondasé-a Misié Félicien Madkaud té wè jou. Sé di la tou, yo mofwazé abiman boutey-la tou.\nDékatiyaj asou gou ek pafen wonm-lan\nOnivo pafen-an : Wonm-lan dou, i pa fò pies, ou pito ka pran lòdè plant-lan épi an ti awom lapo fwitaj.\nOnivo gou-a : wonm-lan dou épi léjè, ou ka santi fréchè kann-lan an bouch-ou palakoz i tijé anlè an tè ki imid, lè ou pres fini bwè’y sé la ou ka pran gou lapo fwitaj-la épi ti gou konpot fwi mi.\nLis pri pwodui-a trapé :\n2019 Martinique Rhum Awards : 3è\n2018 Tiraj IWSC : méday dajan\n2016- Kongré entènasional wonm Madrid la : Méday bronz\n2015-Kongré entènasional wonm Madrid la : Méday lò\nTout rézilta tiraj 2015 la – fòma PDF\n2013-Tiraj « Cathay Pacific » Hong Kong : Méday bronz\nCatégorie : Info Divers (Creole)\nDègré : 40 dègré\nLaj-la : 3 - 4 lanné\nWonm-tala paret an 2017, épi an non ki té senp « Héritiers Madkaud vieux ». Wonm zabitan tala rété pannan 4 oben 3 lanné adan an kato chenn pou i pé sa bien matrité. Sé an 2017 non-an chanjé épi yo kriyé’y « cuvée renaissance » padavwa sa té ka fè 160 lanné fondasè-a Misié Félicien Madkaud té wè jou (28/11/1857). Sé di la, yo mofwazé abiman boutey-la tou.\nOnivo pafen-an, sé an wonm ki dou, tibwen bwazé , an manniè miganné épi moka, kafé ek zépis. An bout lang, ou ka pran an ti gou wonm ek fwi, istil prino.\nOnivo gou-a, sé an wonm ki léjè, dou , épi an awom ki ka fè’w sonjé bwa kato chenn an.\nLis pri-a pwodui-a trapé :\n2018-Tiraj IWSC : méday dajan\n2017-Tiraj Prodexpo Moskou : Méday dajan\n2016-Kongré entènasional wonm Madrid la : Méday bronz\n2013- Tiraj « Cathay Pacific » Hong Kong : Méday Dajan\n2013-Kongré entènasional wonm Madrid la : Méday dajan\nDègré-a : 50 dègré\nWonm-tala paret an 2012, yo nonmen’y dapré non Liétinan jénéral Jean-charles de Baas- Castelmore la , ki té gouvèlnè lézantiy épi mouskètè louis XIV. Sé li ki primié ki resté adan bitasion fon kapo a pakoté 1674. Sé la oti lafanmi Madkaud bati kay-yo pliziè siek apré.\nOnivo gou-a ek pafen wonm-lan, sé an wonm ki dou épi fen, i ka migannen gou fré kann-lan épi an ti gou fwi. An bout lang-ou, ou ké kom pran pafen lapo sé fwi-a…\nMi Lis pri wonm-tala trapé :\n2019 IWSC : méday bronz (eskò : 89 / 100 pwen)\n2017- Kongrè entènasional wonm Madrid la : Méday Lò\n2015 : Berlin rum fest : Méday lò\nKliké pou wè tousa ki trapé pri adan tiraj-la\n2015-Tiraj Prodexpo Moskou : Méday dajan\n2014- Rum fest Paris : Méday lò\nLis pri Rumfest PARIS la an 2014 - Adan krey : « wonm zabitan ek ji kann pi » an\nMéday lò : éritié Madkaud\nMéday dajan : La favorite cœur de canne\nMéday bronz : Depaz – cuvé de la montagne\n2013- Kongré entènasional wonm Madrid la : Méday bronz


Sa moun ka di anba fèy - GWAKAFWIKA REVOLISYON\nVisiteurs depuis le 18/10/2010 : 88844\nSa moun ka di anba fèy\nPar SHAKA (Gwakafwika) dans Sosyété le 25 Juillet 2011 à 21:31\nKouté, gadé, tann pou zò konpwann! Gwadloupéyen ki konpwann yo pli fwansé ki fwansé, mi foto a-y!\nE apré tousa, ou ké touvé nèg ki pé ké jen konpwann\nTags : konpwann, fwanse, gade, tann, pou\nLKPis jiska lanmò\nSamedi 30 Juillet 2011 à 17:54\nYè é jòdi-la an rivé trapé détwoa témwanaj pa fanm-fwansé si facebook menm ki ka touvé yo an koup avè "antiyè". Prèmyé madanm-la di mwen i wont dè konsidéré-y kon sitoyen fwansé pousa ti-moun a-y métis ka viv an lakou lékòl, padavwa po ayo pa blan.\nDézyèm-la aprézan di mwen li ki angajé-y avè CGT adan lè nò. Kè sé moun-la "dupe" onpil davwa yo ka pléré touléjou mé lè jou liyannaj rivé, yo pa ka vwè pèsonn ! poutan sé pou défann kòz ayo !!!\nTa bonmaten-la rété i di mwen : nonm a-w ka "courber l'échine" é misyé ka asèpté kolèg a-y kriyé-y : "blacnhe-neige". I ja las di misyé wouvè zyé a-y sé pa on bon èkzanp pou ti-moun ayo.\nNi yonn ki mandé mwen poukwa mwen osi anrajé kont léta fwansé ? kè apa tout fwansé ki kolon, pouki an ka plenn mwen, ankò éré an vivan, pa ritouné an aryè ...blablabla...krakrakra...(alè an ka mandé rèvandikasyon)ou ja konèt kanmarad ! an di-y an pa ni pon pwoblèm avè pèp fwansé davwa sé on pèp ki an zafè a-y pa kont gouvèlman a zòt ka fè nou bwè dlo mousach pou lèt é sa dépi on bèl moman...é nou pé pa rété konsa ! antan kè militan ki okonba an ni lè dèvwa enfòwmé konpatriyòt an mwen kit a répété lé anons si fo, pas an pa vlé brèbi égaré. Sé konsa an désidé méné konba pou konsyantizé konpatwiyòt adan gèspowa-la.\nPs : an zanmi avè Frantz succab si facebook...\nSamedi 30 Juillet 2011 à 20:29\nOn misyé té ka distribiyé trak "Lutte Ouvrière" an sanm an di-w an sé on konpatriyòt gwadloup i di ahhhh le LKP..."c'est bien ce que vous avez fait, peut être pas assez", an fè-y konprann LKP pa on mòd NOU okonba pli ki janmé !\nAn trapé on madanm ki félisité nou dé mouvman-la osi dé 44 jou mé té dési davwa mari a-y ki té adan on défilé pou "la retraite a 60 ans" vwè sèten sit Gwadloup bloké foto a-y ki té voyé ba yo !\nPS : Menm CCN ni on paj si facebook alè!\nGWAKAFWIKA REVOLISYON - Créer un site internet sur Eklablog - CGU - CGV - Préférences cookies - Signaler un abus -


80% élektè Matinik viré do ba léjislativ-la | Montray Kréyol\nCette semaine :378,112\nHabdaphaï : "Ces vandales pensent qu'ils vont sauver le peuple !" (1,042)\n[18+] Bộ ảnh nude đẹp nhất của Dương Quốc Định (165,694)\n80% élektè Matinik viré do ba léjislativ-la\nDimanche, 11 Juin, 2017 - 09:02\nSé mèyè (peut-être/maybe) primié fwa adan listwè Matinik tou sa moun (80% sé élektè-a) pa pwan lapenn ay mété an bilten adan sé bwet-lin (urne/urne) la ba sé diféran kandida-a. Chif-tala blijé fè nou katjilé pou chaché sav ki sa ki dèyè konpowtasion-tala ? Lè an moun ka abstienn kò'y ki sa i lé esprimen, ki mésaj i lé vréyé douvan ? Dékatiyè (analyste) politik ka prétann ki sé davwè ni twop éleksion ka fet yonn dèyè lot kifè moun ka vini boufi épi sa. Sa vré, men sa nésésè pwofondé(approfondir/to deepen) plis adan sijé-tala davwè lanné apré lanné nou ka konstaté ki plizanpli moun simié (préférer/to prefer) rété bò kay-yo.\nDabò-pou-yonn, anlo politisien ka désivwè moun kisiswa larel politik yo, soutou sé tala ki ni labitid janbé pak la ek ki ka pasé tan yo ka fè kous-kouri di lagoch a ladwet ni ladwet a an mitan kisasayésa...(etc), kifè moun pa ka konpwann an tjou-patat ankò. Elektè-a ka bien konpwann ki sa sé model politisien-tala ka chaché sé anni viré trapé pos-yo. Yo sanfoutépamal poblem péyi-a menmsi yo ka mété bel plodari (discours/discourse) déwò pou fè moun kwè sé sa ki ka entérésé yo.\nAn lot bagay sé ki moun pa ka wè hak (rien/nothing) ka chanjé adan lavi tou lé jou yo : chomaj pa ka anmwennzi (diminuer/to diminish), violans ka kontinié woulé san-manman, ladwog ka fè siwawa toupatou ek moun-andéwò ka antré nan péyi-a ek yo ka pwan plas Matinitjé ki ni menm diplom, délè plis diplom ki yo.\nPou tout sé rézon-tala, élektè-a pa ka wè poutji i ké ped tan'y pou ay voté pis sé pa an dépité ki ké érisi ba péyi-a an balan. Nan lespri moun, politisien, kisiswa larel-yo, pres pa ka sèvi ayen ankò ek sa ki pli grav-la sé ki nou ka ni moun ki ka rivé éli épi an tou piti pousantaj votman. Lè nou ka fè tan gadé, sé tout sistenm politik Matinik la ki ka chalviré tjou-pou-tet...


KREYOLAD 348 - Le blog de jude duranty\n<< Bel poveb kréyol 142 A LIVRE OUVERT AVEC JEAN CHARLES... >>\n16 mars 2011 3 16 /03 /mars /2011 18:11\nSé jou-tala an sel bagay ki an tet moun sé prim. « Prim lasirans » wosé, magré fonksionè ni « La prime de vie chère » sé yo premié ka wouklé.\nDokè té mandé « Prim de transpò » pou fanmiy-yo alé an Frans( pa abò bato mé pa avion). Pou yo té bout lagrev la, yo mandé an « Prime de fin de conflit à 750€ ».\nNi an doké ki di mwen :\n- Ou sav, moun jalou an péyi-tala ! Poutji yo pa ka mandé lé patron konmen yo ka touché ek sé nou lé ti-maléré yo ka mandé nou montré fich de pèy-nou ?\nAntouléka, sa ka primé anlè pow-la sé prim, sa ki pa kontan ni ka fè dokè tou.\nNi an ti-jénes ki ni disétan ki ja ni twa tianmay, i pofité mandé an « prim pou jenn an sitiasion » pas pou li osi lavi-a chè. Sé kouch la cho é fok i ba ich-li senk fui pa jou. Dan tousa i pa ni lentansion ba-yo, ni mango, ni chadek, ni kosol, ni fig ajijéwè prinsitè. Manzel kon anlo moun ni bon difikilté pou tjenbé labriz ek jwenn « les deux bouts », menmsi, pou laj-li, i bien doubout.\nSimenn lan fini épi an grev, i ka koumansé épi kou-tala lé anplwayé Framisima ki mété kò-yo an grev, pas sa ka fè vennsétan yo té ka risouvrè an « Prime de fin d’année » é kou-tala yo pa wè koulè’y. Lè patron-an di yo, pa té ni touris épi grev por-la, yo di sa pa ka gadé-yo.\nMenmsi ni kannaval, simenm pasé tout sé boug politik-la pa lé kouri vidé avan yo genyen. « La prime au sortant » kivédi viré mété lé konséyé ki té ja la, pa oblijé rété menmsi sé pou an timoman. Lasanblé Inik ka vini ovantatè.\nDèlè man ka mété ka réfléchi titak é man ka mandé es sé dokè a pa risisivrè an « prime à la casse » ?\nSé pa pou achté loto nef, (yo pa bizwen sa tout katkat-yo pa ni plis ki kat mwa) mé pou yo pofité dépotjolé ti-lantoupriz, jennen bannann bétjé, toufè bannann ti-plantè, pekli konsomatè, dékalé timaléré ek kasé ékonomi Matinik.\nACURIL 2022 à Curaçao\nBokantaj matjè Matinik ek Gwadloup


Tèstèman nèf-la: Épi an posyòn an liv samz-la JAN 9\nJézi Djéwi An Nonm Ki Fèt Avèg\n1 Paditan Jézi té ka pasé an koté, i wè an nonm ki té fèt avèg. 2 Sé disip li-a mandéʼy, “Titja, ki sa ki fè nonm sala fèt avèg, péché i menm ében péché manmanʼy èk papaʼy?”\n3 Jézi wéponn, i di yo, “Sé pa péché ni manmanʼy ni papaʼy ni péché i menm ki fèʼy fèt avèg. I fèt avèg pou moun sa wè pouvwa Bondyé twavay an li. 4 Paditan i lajouné, sé pou nou fè twavay moun-an ki voyé mwen-an, paski òswè ka pwan lè pyès moun pa sa twavay. 5 Paditan mwen an latè-a, mwen sé klèté pou sé jan latè-a.”\n6 Apwé Jézi di sa, i kwaché atè-a èk i fè labou èk kwacha-a. I fwoté zyé nonm-lan èk labou-a èk i diʼy, 7 “Alé èk lavé fidjiʼw an twou dlo Silowanm-lan.” (Non sala vlé di Voyé). Kon sa nonm-lan pati èk i lavé fidjiʼy, èk i déviwé ka wè klè.\n8 Sé pwochenʼy-lan èk sé moun-an ki té ja wèʼy ka mandé lachawité-a di, “Sa pa nonm-lan ki té ka asid ka mandé lachawité-a?”\n9 Adan di, “Wi, sé li menm.”\nMé lézòt di, “Non, sa pa li, mé pa dé sanm i ka sanm li.”\nLè nonm-lan ki té avèg-la tann sa, i di yo, “Sé mwen menm ki la-a.”\n10 Yo diʼy, “Ki mannyè ou fè ka wè atjwèlman?”\n11 I di yo, “Nonm-lan yo ka kwiyé Jézi-a fè tak labou èk i fwotéʼy anlè zyé mwen, épi i di mwen ay lavé fidji mwen an twou dlo Silowanm-lan. Kon sa mwen alé, èk menm kon mwen lavé fidji mwen, mwen vin ka wè klè.”\n12 Yo mandéʼy, “Kotéʼy?”\nI di, “Mwen pa sav.”\nSé Fawizyen-an Fouyé Dèyè Djéwizon Nonm-lan\n13 Yo mennen nonm-lan ki té avèg-la bay sé Fawizyen-an. 14 Jou-a Jézi té fè labou-a èk i té djéwi nonm avèg-la sété jou sabaf-la. 15 Sé Fawizyen-an kwèsyonnen nonm-lan tou, yo diʼy, “Ki mannyè ou fè vin ka wè klè?”\nI di yo, “I mété tak labou anlè zyé mwen, mwen lavé fidji mwen, épi apwézan mwen ka wè.”\n16 Adan sé Fawizyen-an di, “Nonm sala ki fè bagay sala pa sòti an Bondyé, paski i pa ka obéyi lwa sabaf-la.”\nMé lézòt di, “Ki mannyè an nonm ki sé an péchè sa fè kalité miwak kon sa?” Èk la té ni an gwan chikann anpami yo.\n17 Kon sa sé Fawizyen-an mandé nonm-lan ankò, “Ou di i fèʼw wè klè. Bon, ki sa ou ni pou di konsèné nonm sala?”\nNonm-lan di, “I sé an pwòfèt.”\n18 Sé chèf Jwif-la menm pa té vlé kwè i té avèg avan, kon sa yo kwiyé manmanʼy èk papaʼy. 19 Yo di yo, “Sa sé gason zòt? Zòt di i té fèt avèg. Bon, ki mannyè i vin ka wè atjwèlman?”\n20 Manmanʼy èk papaʼy wéponn, yo di, “Nou sav i sé gason nou, èk nou sav i té fèt avèg, 21 mé nou pa sav ki mannyè i fè ka wè klè apwézan, ni nou pa sav ki moun ki fèʼy wè klè. Ou sa mandéʼy, i asé gwan, i sa wéponn pou kòʼy!” 22 Manmanʼy èk papaʼy di sa paski yo té pè sé chèf Jwif-la. Sé chèf Jwif-la té ja dakò ki népòt moun ki di i kwè Jézi sé Mèsaya-a, yo ka météʼy dèwò an légliz sé Jwif-la. 23 Sé pou sa manmanʼy èk papaʼy di, “I gwan asé, mandéʼy!”\n24 Kon sa yo kwiyé nonm-lan ki té fèt avèg-la pou an dézyenm fwa èk yo diʼy, “Ou ni pouʼw pwonmèt douvan Bondyé ou kay di lavéwité-a! Nou sav nonm sala ki djéwiʼw-la sé an péchè.”\n25 Nonm-lan di, “Mwen pa sav si i sé an péchè ében si i pa an péchè. Yon sèl bagay mwen konnèt. Mwen té avèg èk atjwèlman mwen ka wè klè.”\n26 Yo diʼy, “Ki sa i fèʼw pouʼw wè klè? Ki mannyè i fè djéwi zyéʼw?”\n27 Nonm-lan di, “Mwen ja di zòt mé zòt pa té ka kouté. Pouki ou vlé mwen diʼw ankò? Ou vlé vini disip li tou?”\n28 Yo ensilté nonm-lan, yo diʼy, “Sé ou ki disip nonm sala, mé nou menm sé disip Moziz. 29 Nou sav Bondyé palé bay Moziz mé nonm sala, nou pa menm sav koté i sòti!”\n30 Nonm-lan di, “Mwen pa konpwann sa pyès! Ou pa konnèt koté i sòti, mé i djéwi mwen, i fè mwen wè klè! 31 Nou sav Bondyé pa ka wéponn lapwiyè moun ki ka fè péché, mé i ka wéponn lapwiyè moun ki ka adowéʼy èk ki ka obéyiʼy. 32 Dépi an koumansman latè-a pyèsonn pa janmen tann an moun djéwi an moun ki fèt avèg. 33 Si nonm sala pa sòti koté Bondyé, i pa sa janmen fè an bagay kon sa.”\n34 Yo wéponn li, yo diʼy, “Ou fèt èk ou lévé an péché, èk ou vlé enstwi nou?” Yo kouwi dèyèʼy an légliz-la.\nMoun Ki Avèg An Lèspwi Yo\n35 Jézi vin tann sa ki té fèt-la. Kon sa lè i jwenn nonm-lan, i diʼy, “Ès ou kwè an Gason Lézòm-lan?”\n36 Nonm-lan diʼy, “Misyé, di mwen ki moun i yé pou mwen sa kwè an li!”\n37 Jézi diʼy, “Ou ja wèʼy, èk sé li ki la ka palé épiʼw-la.”\n38 Nonm-lan di, “Senyè, mwen kwè!” Èk i ajounou an pyé Jézi èk i adowéʼy.\n39 Jézi di, “Mwen vini an latè sala pou mennen jijman. Mwen vini pou moun ki avèg wè klè èk mwen vini pou fè moun ki ka wè klè vini avèg.”\n40 Adan sé Fawizyen-an ki té la-a tann lè i di sa. Yo diʼy, “Pa di nou ou kwè nou menm avèg tou!”\n41 Jézi di yo, “Si zòt té avèg, zòt pa té kay koupab, mé paski zòt di zòt ka wè, zòt koupab toujou.”


Jan 5 ACFNT - Apwé sa, Jézi mouté Jérouzalèm pou - Bible Search\n1Apwé sa, Jézi mouté Jérouzalèm pou sélébwé an fèt wilizyon sé Jwif-la. 2Bò bayè-a yo ka kwiyé Bayè Mouton-an té ni an twou dlo yo ka kwiyé Bèfsafa an langaj sé Jwif-la. La té ni senk plas ki kouvè. 3La té ni an pil moun malad ki té kouché la — moun ki té avèg, moun ki tè enfim, èk moun ki pa té sa maché. [Yo tout té la té ka èspéyé pou lè dlo-a soukwé, 4paski tanzantan an nanj Bondyé té ka désann andidan twou dlo-a èk i té ka fè dlo-a soukwé. Pwèmyé moun-an ki antwé andidan twou dlo sala apwé nanj-lan té fè dlo-a soukwé-a té kay djéwi. Népòt malad-la i ni-an ka djéwi.] 5La té ni an nonm ki té malad dépi twant ywit (38) lanné. 6Jézi wè nonm-lan kouché la, èk i té sav nonm-lan té ja la pou an chay tan. Kon sa i mandé nonm-lan, “Ou vlé jwenn djéwizonʼw?”\n7Nonm malad-la di, “Misyé, mwen pa ni pyèsonn isi-a pou mété mwen an dlo-a lè nanj-lan fèʼy soukwé. Kon mwen ka alé pou antwé an dlo-a, an lòt moun ka antwé avan mwen.”\n8Jézi diʼy, “Doubout, pwan matlaʼw èk maché.” 9Menm lè-a nonm-lan djéwi. I anmasé matlaʼy èk i koumansé maché.\nJou sala sété jou sabaf-la, 10kon sa sé ofisyé Jwif-la di nonm-lan ki té djéwi-a, “Jòdi-a sé jou sabaf-la èk i kont lwa nou pou pòté matlaʼw.”\n11Nonm-lan wéponn, i di yo, “Nonm-lan ki djéwi mwen-an ki di mwen pwan matla mwen èk maché.”\n12Yo diʼy, “Sa ki nonm-lan ki diʼw fè bagay sala?”\n13Mé nonm-lan ki té djéwi-a pa té konnèt ki moun i té yé, paski la té ni an pil moun an plas sala, èk Jézi annèk pasé anpami sé moun-an.\n14Apwé sa, Jézi jwenn menm nonm-lan an Kay Bondyé-a. Jézi diʼy, “Gadé, atjwèlman ou byen. Mé pa fè péché ankò pou an lòt pli mové bagay pa wivéʼw.”\n15Nonm-lan pati èk i di sé ofisyé Jwif-la sété Jézi ki té djéwiʼy-la. 16Kon sa yo koumansé pèsikité Jézi, paski i té djéwi nonm-lan asou jou sabaf-la. 17Jézi wéponn yo, i di, “Papa mwen toujou ka twavay, èk mwen menm ni pou twavay tou.”\n18Lè Jézi di sé ofisyé Jwif-la sa, yo té pli détèwminé pou té tjwéʼy. Sé pa paski i té kasé lwa sabaf-la tousèl, mé paski i té di sé Bondyé ki Papaʼy. Èk an mannyè sala i té ka fè kòʼy pasé menm kon Bondyé.\n19Kon sa Jézi wéponn yo, i di, “Mwen ka di zòt lavéwité-a, Gason-an pa sa fè anyen pa kòʼy menm. Sa i wè Papa-a fè, sé sa i ka fè tou. Sa Papa-a fè sé sa Gason-an ka fè. 20Bondyé Papa-a enmen Gason-an èk i ka moutwéʼy tout sa i menm ka fè. I kay moutwéʼy pli gwo bagay pouʼy fè pasé sa, èk zòt kay wèsté bouch gwan ouvè. 21Menm kon Papa-a ka lévé moun ki mò èk i ka ba yo lavi ankò, sé menm mannyè-a Gason-an ka bay népòt moun i vlé lavi. 22Papa-a pa ka jijé pyès moun. I ja ladjé tout jijman an lanmen Gason-an. 23Kon sa tout moun sa onnowé Gason-an menm kon yo ka onnowé Papa-a. Népòt moun ki pa ka onnowé Gason-an pa ka onnowé Papa-a ki voyéʼy-la.\n24“Mwen ka di zòt lavéwité-a, népòt moun ki tann pawòl mwen èk kwè an moun-an ki voyé mwen-an ka ni lavi étonnèl. I pa kay jwenn jijman. I ja chapé anba lanmò déja èk i ja koumansé viv.\n25“Mwen ka diʼw lavéwité-a, lè-a ka vini èk i ja wivé déja, lè sé moun-an ki mò-a kay tann vwa Gason Bondyé, èk sé moun-an ki tann-an èk obéyi sa i di-a kay viv. 26Papa-a ni pouvwa pou bay moun lavi. Menm mannyè-a, i ja bay Gasonʼy pouvwa pou bay moun lavi tou. 27Èk i ja bay Gason-an dwa pou jijé, paski sé li ki Gason Lézòm-lan. 28Zòt pa bizwen sipwi paski lè-a ka vini lè tout moun ki mò kay tann vwaʼy 29èk yo kay sòti an twou yo. Sa ki ja fè bon kay wésisité èk yo kay ni lavi étonnèl, èk sa ki ja fè mové kay wésisité èk yo kay jwenn kondannasyon.\n30“Mwen pa sa fè anyen pa kò mwen menm. Mwen ka jijé moun menm kon Bondyé di mwen. Kon sa jijman-an mwen ka bay-la dwèt paski mwen pa ka fè sa mwen vlé, mé mwen ka fè sa moun-an ki voyé mwen-an vlé mwen fè.\n31“Si sé mwen menm ki ka di ki moun mwen yé èk si mwen ka palé konsèné kò mwen menm, zòt pa kay kwè sa mwen ka di-a. 32Mé la ni an lòt moun ki ka palé konsèné mwen, èk mwen sav sa i ka di konsèné mwen-an sé lavéwité.\n33“Sété koté Jan Batis zòt té voyé sé konmisyonnè zòt-la, èk Jan Batis té ka palé lavéwité-a konsèné mwen. 34Sé pa bizwen mwen bizwen moun di ki moun mwen yé, mé mwen ka fè zòt chonjé sé bagay sala Jan Batis té di-a pou zòt sa sové. 35Jan Batis sété menm kon an lanp ki ka limen. Zòt té kontan tann li pou an ti tak tan, paski pawòl li té menm kon an klèté.\n36“Mé sé bagay-la mwen ka fè-a ka moutwé ki moun mwen yé adan an mannyè ki pli enpòtan toujou pasé sa Jan Batis té ka di konsèné mwen-an. Twavay mwen sé pou fè sa Papa mwen ban mwen fè-a. Sa mwen ka fè-a ka palé konsèné mwen épi i ka moutwé sé Bondyé ki voyé mwen. 37Èk Papa-a ki voyé mwen-an ka palé lavéwité-a konsèné mwen. Ou pa janmen wè fidjiʼy ni tann vwaʼy, 38èk zòt pa tjenbé pawòl li an tjè zòt, paski zòt pa kwè moun-an i voyé-a. 39Zòt ka étidyé lévanjil-la, paski zòt kwè zòt kay jwenn lavi étonnèl andidanʼy. Èk menm lévanjil sala ka palé konsèné mwen! 40Mé zòt pa menm vlé vini jwenn mwen pou zòt sa viv pou vwé.\n41“Mwen pa ka chaché pou moun lévé non mwen. 42Mé mwen konnèt ki kalité moun zòt yé, èk mwen sav zòt pa ni pyès lanmityé pou Bondyé an tjè zòt. 43Sé Papa mwen ki voyé mwen pou wépwézantéʼy, mé zòt pa wisivwè mwen. Mé si an lòt té kay vini pa kòʼy menm, san pyèsonn voyéʼy, zòt té kay wisivwèʼy! 44Tjè zòt ka kontan lè zòt ka lévé non yonn a lòt, mé zòt pa ka fè anyen pou Bondyé lévé non zòt. Sé li yonn ki Bondyé. Kon sa ki mannyè zòt ka fè kwè mwen?\n45“Zòt pa bizwen kwè sé mwen ki kay akizé zòt douvan Papa mwen. Menm Moziz-la zòt ja apiyé anlèʼy-la, sé li menm ki kay akizé zòt. 46Si zòt té kwè sa Moziz té di-a pou vwé, zòt té kay kwè mwen tou, paski Moziz ékwi konsèné mwen. 47Mé si zòt pa kwè sé bagay-la Moziz ékwi konsèné mwen-an, ki mannyè zòt kay fè kwè sé bagay-la mwen ka di-a?”